Sremske Novine » Ugovor za brži razvoj\nUgovor za brži razvoj\nGrad Sremska Mitrovica i Regionalna razvojna agencija Srem potpisali su protekle nedelje ugovor čiji je cilj obezbeđenje održivosti rada ove agencije i uspostavljanje još čvršće saradnje. U ime grada Sremska Mitrovica ugovor je potpisao zamenik gradonačelnika Srđan Kozlina a u ime Agencije Milan Mirić, njen direktor. Skupu u zgradi Skupštine grada prisustvovali načelnik Sremskog upravnog okruga Savo Ališić, pomoćnik gradonačelnika Vlada Vučenović, zamenik načelnika za privredu Živan Papić i direktor Poljoprivredne stručne službe Lale Andonović.\nOvaj ugovor je potpisan u skladu sa Zakonom o regionalnom razvoju, a grad Sremska Mitrovica kao jedan od osnivača agencije ovim ugovorom opredeliće agenciji sredstva u visini od 0,10 odsto realizovanog prošlogodišnjeg budžeta.\n– Regionalna razvojna agencija će na ovaj način kontinuirano sprovoditi sve poslove i usluge iz svoje nadležnosti a u skladu sa osnivačkim aktima – rekao je uz ostalo Milan Mirić.\nZamenik gradonačelnika Srđan Kozlina podseća na 116 projekata u sklopu dugoročne strategije razvoja grada i smatra da će se u saradnji sa Razvojnom regionalnom agencijom Srem mnogi koji od njih, a posebno oni od zajedničkog značaja, biti realizovati. U tom pravcu će ići aktivnosti oko obezbeđenja novca za sufinansiranje projekata.\nOd potpisivanja ugovora očekuje mnogo i Poljoprivredna stručna služba „Sremska Mitrovica“. Lale Andonović, direktor ove službe očekuje da će ovo doprineti realizaciji projekti iz poljoprivrede, kao što je na primer, edukativni projekat za poljoprivrednike jer se tako doprinosi povećanju poljoprivredne proizvodnje. Kako se na skupu čulo, potpisivanjem ovog ugovora sa opštinama i gradom osnivačem Regionalna razvojna agencija Srem stiče uslov za akreditaciju za poslove regionalnog razvoja koju dodeljuje resorno republičko ministarstvo. Prošlonedeljni skup u Sremskoj Mitrovici bio je prilika za prezentaciju rezultata jednogodišnjeg rada ove regionalne razvojne agencije.


Izvor: JužneVesti.com, 29.Maj.2020, 11:28\nRezultati za 36 uzoraka, koliko je u sredu poslato na ispitivanje, pokazali su da je 34 ljudi negativno na virus korona, a dve osobe imale su i drugi test pozitivan, piše na zvaničnom sajtu Grada.\nOd ukupnog broja onih koji imaju negativne rezultate, 14 osoba je otpušteno sa bolničkog lečenja i nalaze se u kućnoj izolaciji.\nTako da na teritoriji Vranja nema novozaraženih virusom korona - piše na gradskom sajtu.\nOd početka epidemije ukupno je obolelo 294 ljudi.\nPrema poslednjim informacijama sa sajta covid19, Vranje je sa 423 osobe i dalje na prvom mestu po broju samoizolovanih ljudi u Srbiji, ali ih je svakog dana manje, pa ih je sada 23 manje u odnosu na dan ranije.\nPrema podacima sa gradskog sajta od juče, u tri vranjske kovid bolnice je hospitalizovano 137 ljudi. U niškom Kliničkom centru su smeštena 53 pacijenta, a u Leskovcu 63, pa je time Vranje prvo bo broju hospitalizovanih na jugu.\nVranje je u prethodne dve nedelje označeno kao novo žarište zbog velikog broja zaraženih u fabrici nameštaja Dodić.\n15:51: Testiranja počela, fudbaleri Vojvodine uskoro ponovo na terenu\n15:51: Vučević o Exitu: Bilo bi neodgovorno u ovom trenutku reći da ...\n15:50: Održan naučni skup u SANU na kojem su govorili Vladimir Kosti...\n15:39: Potresna ispovest bivše ZADRUGARKE posle NAPADA na nju i Filipa!


Seksualna aktivnost opada kod muškaraca i žena, a to može biti opasno po zdravlje | Sutra.ba Website preview\n23.06.20 u 10:28\nTo uključuje odlaganje ne samo seksualne aktivnosti, već i drugih aktivnosti, uključujući život sa partnerom.\nSvaki treći muškarac od 18 do 24 godine izjavio je da prošle godine nije imao seksualnu aktivnost, a u poređenju sa ranijim rezultatima (iz perioda od 2016-2018. godine), seksualna neaktivnost žena istog uzrasta ostala je konstantna – između 15 odsto i 19 odsto.\nJedna od autora studije doktor psihologije na Državnom univerzitetu San Diego, rekla je da mladi ljudi možda imaju manje seksa jer im treba više vremena da napreduju do “zrelog doba”. To uključuje odlaganje ne samo seksualne aktivnosti, već i drugih aktivnosti, uključujući život sa partnerom, trudnoću i planiranje porodice, rekla je ona.\nTagovi: seks seksualna aktivnost istraživanje big portal


U Službenom glasniku RS, broj 23/21 od 16. marta 2021. objavljene su izmene i dopune Naredbe o radnom vremenu za vreme nepovoljne epidemiološke situacije tokom trajanja zarazne bolesti COVID-19, kojima je između ostalog propisano da u periodu od 16. marta 2021. od 21:00 časova do 22. marta 2021. do 6:00 časova, neće raditi objekti u kojima se obavljaju delatnosti:\npružanja usluge u oblasti ugostiteljstva, koje obuhvataju prodaju hrane i pića (restorani, kafići, barovi, klubovi, splavovi, šalteri i kiosci za prodaju hrane i pića, i sl.);\npružanja usluge u zatvorenim ili otvorenim trgovinskim centrima i sličnim objektima u kojima se obavlja delatnost u oblasti trgovine na malo (tržni centri i sl.);\npriređivanja posebnih i klasičnih igara na sreću (kladionice, igraonice i sl.);\npružanja zanatskih i drugih usluga u neposrednom i dugotrajnom fizičkom kontaktu sa korisnikom usluge (kozmetički saloni, frizerski saloni, saloni lepote);\nu oblasti kulture koja podrazumeva istovremeno prisustvo više lica u istom prostoru (pozorišta, bioskopi, muzeji, galerije);\noblasti sporta koja podrazumeva istovremeno prisustvo više lica u istom prostoru ili dugotrajniji neposredni kontakt sa korisnikom usluge (fitnes centri, teretane, vežbaonice, spa centri, bazeni i drugi objekti namenjeni za sport i rekreaciju i sl.).\nU novim okolnostima nameće se sledeće pitanje: Da li trgovine na malo u periodu zabrane rada mogu da vrše prodaju preko interneta iz maloprodajnih objekata i da li u tom slučaju (ukoliko evidentiraju promet preko fiskalne kase) to dovodi do kršenja navedene zabrane rada?\nPrema našem mišljenju, u novonastaloj situaciji privredni subjekti koji se bave trgovinom na malo mogu da organizuju (online) trgovinu preko interneta u skladu sa opštim pravilima o kojima smo detaljno pisali u časopisu Porezi i računovodstvo broj 11/20.\nPosmatrano s aspekta primene Zakona o fiskalnim kasama, kada obveznik vrši prodaju preko interneta (pri čemu isporuku vrši kurirska služba čija delatnost spada u oblast delatnosti 53 – Poštanske aktivnosti) nije dužan ali može da evidentira promet preko fiskalne kase, nezavisno od toga što je objekat zatvoren za fizički ulaz kupaca.\nUkoliko se isporuka vrši preko privrednih subjekata koji nisu registrovani za delatnost 53 – Poštanske aktivnosti, promet mora da se evidentira preko fiskalne kase. Zabrana rada objekata u kojima se obavlja trgovina na malo, prema našem mišljenju ne odnosi se na prodaju preko interneta i samim tim nema uticaja na primenu Zakona o fiskalnim kasama. Drugim rečima, prema našem mišljenju evidentiranje prometa preko fiskalne kase u postupku elektronske trgovine – samo po sebi – nije kršenje zabrane rada objekata u kojima se obavlja trgovina na malo.


Zapad nas nije pritiskao da priznamo Kosovo – Plus Radio\nHome / Društvo / Zapad nas nije pritiskao da priznamo Kosovo\nZapad nas nije pritiskao da priznamo Kosovo\nBy Plus Radio on 13/04/2018 Vrijeme: 09:19\nLider Demokratske partije socijalista (DPS) Milo Đukanović ocijenio je da je Srbija izgubila rat za Kosovo pogrešnom politikom u prošlosti i nepromišljenim sukobom sa NATO 1999. godine.\nĐukanović je rekao da Crna Gora nije priznala nezavisnost Kosova pod pritiskom Zapada, već zbog uvjerenja da treba da pogleda istini u oči i tako doprinese stabilnosti regiona.\n„Današnja Srbija ne odlučuje o Kosovu. Ona je samo primila fakturu za poraz koji je pretrpjela ranije“, ocijenio je Đukanović za beogradske Novosti.\nViđenje Crne Gore je, kako je rekao, da je realnost po pitanju Kosova nepromjenjiva.\n„Svi koji danas obećavaju da su u međuvremenu ojačali toliko da su u stanju da tu, za Srbiju nepovoljnu realnost promijene, samo troše vrijeme građanima Srbije“, rekao je Đukanović.\n← Previous Story Tivat: Zapaljeno službeno vozilo\nNext Story → Hitno potrebna A negativna krvna grupa


Devet miliona dinara iz budžeta grada za mere aktivne politike zapošljavanja - iKragujevac\nDevet miliona dinara iz budžeta grada za mere aktivne politike zapošljavanja\npetak, 14 februar 2020 18:00\nUkupan iznos za realizaciju četiri mere aktivne politike zapošljavanja u 2020. godini je 16,3 miliona dinara, od čega je grad iz budžeta opredelio devet miliona dinara – dva više u odnosu na prethodnu godinu. Zahvaljujući ovim merama, kako je planirano, radno će biti angažovano 71 uglavnom teže zapošljivo lice.\nProgrami i mere koje grad Kragujevac sprovodi preko Saveta za zapošljavanje i lokalnog tržišta rada deo su Lokalnog akcionog plana zapošljavanja za tekuću godinu, koji su danas usvojili odbornici Skupštine grada na 31. redovnom zasedanju. Donošenje ovakvog dokumenta, koji je u skladu sa Nacionalnim acionim planom zapošljavanja, omogućiće proces praćenja i procenu stanja na tržištu rada, kako bi se mere aktivne politike zapošljavanja uskladile sa stanjem i potrebama lokalne zajednice, u cilju smanjenja nezaposlenosti kao jednog od uslova lokalnog ekonomskog razvoja.\nNa današnjoj sednici, pored ostalog, usvojen je Program kontrole zdravstvene bezbednosti hrane sa gradskih tržnica. Redovnom, kontinuiranom kontrolom zdravstvene bezbednosti hrane koja se prodaje na gradskim tržnicama obezbediće se prodaja zdravstveno bezbedne hrane kao i smanjenje alimentarnih oboljenja izazvanih mikrobiološkom kontaminacijom hrane (mlečnih proizvoda, jaja, meda, sirovog mesa i suhomesnatih proizvoda) i oboljenja izazvanih hemijskom kontaminacijom hrane teškim metalima i pesticidima (voće i povrće).\nTakođe, usvojen je i Program očuvanja oralnog zdravlja dece predškolskog i školskog uzrasta na teritoriji grada Kragujevca. Programom, čiji je nosilac Institut za javno zdravlje, minimalno će biti obuhvaćeno 300 predškolaca i 800 dece školskog uzrasta, kao i vaspitači i prosvetni radnici od kojih se očekuje da utiču na formiranje zdravih stilova života i dobrih higijenskih navika kod dece.\nNa sednici gradskog parlamenta, pored ostalog, odbornici su razmatrali i dali saglasnost na programe poslovanja i finansijske planove ustanova kulture i sportskih privrednih društva. U okviru tačke izbori i postavljenja za vršioca dužnosti direktora Centra za socijalni rad „Solidarnost“ imenovan je Vladan Jovanović diplomirani socijalni radnik, koji je istovremeno podneo ostavku na mesto odbornika u gradskoj skupštini. Mandat je dodeljen Mirjani Vujanić – Šigi sa izborne liste VEROLJUB VERKO STEVANOVIĆ – ZAJEDNO ZA ŠUMADIJU ( DEMOKRATSKA STRANKA, ZZS ).\nU radu gradskog parlamenta od danas učestvuje i novoformirana odbornička grupa „Svi na ovu stranu“ čiji je šef Milan Urošević.


Optimizam sećanja | Nauči.rs\nJovan Ćirilov je od osnivanja bio umetnički direktor i selektor BITEF-a. Filozof po obrazovanju, erudita po opredeljenju, bio je svestran, vredan i angažovan u mnogim oblastima\nBio je jedan od osnivača BITEF-a, dugogodišnji upravnik Jugoslovenskog dramskog pozorišta, dramaturg Ateljea 212, poliglota, leksikograf, hroničar društva i teatra, modernista u stalnom ratu s konvencijama, ugledna ličnost srpske, jugoslovenske i evropske kulture.\nU emisiji Jovan Ćirilov otvara porodične albume i sećanja na ličnosti i događaje koji su obeležili njegov život i karijeru. Posebno mesto u toj priči pripada Miri Trailović i BITEF-u. Gledaoci će biti u prilici da vide Jovana kakav je bio – iskren, nekonvencionalan i mudar.\nUtorak, 15. septembar, RTS 2 u 18,55\nTagged bitef, feljton, preporuka, rts, tv program\nDom kulture Studentski grad počinje sa emitovanjem onlajn programa\n← Svetski dan prevencije samoubistva\nNominacija filma „Proleće na poslednjem jezeru“ za nagradu u kategoriji TV filmova na festivalu Prix Europa →


Danas je Dan Evrope - SDCafe.rs\nHome\tInfoDruštvo\tDanas je Dan Evrope\nDan Evrope – 9. maj nizom manifestacija biće danas obeležen u Srbiji u organizaciji Delegacije Evropske unije, ambasada članica EU i Vlade Srbije.\nManifestacije povodom proslava Dana Evrope i 63 godine EU namenjene su svim uzrastima "od 7 do 77".\nBiće organizovano crtanje o Evropi za mališane, debata sa šefom Delegacije EU u Srbiji Vensanom Dežerom i srpskim ministrom prosvete Žarkom Obradovićem za učenike srednjih škola, EU Info dan, Evropski filmski festival i koncert Ramba Amadeusa za sve građane.\nDežer će biti domaćin i tradicionalnog prijema povodom 9. maja, Dana Evrope.\nGrađani Beograda će prvi moći da pogledaju izložbu stripa na temu "Srbija i EU", koja će biti otvorena u petak u Informacionom centru EU.\nDan Evrope, 9. maj, ustanovljen je kao dan sećanja na deklaraciju francuskog ministra spoljnih poslova Roberta Šumana iz 1950. godine, koja se smatra prvim zvaničnim korakom u nastanku današnje EU.\nDeklaracija je bila predlog bivšim neprijateljima, Francuskoj i Nemačkoj, da uspostave organizaciju koja će zajednički upravljati njihovim industrijama uglja i čelika, kako se rat u Evropi nikada ne bi ponovio. Predlog je doveo do stvaranja Evropske zajednice za ugalj i čelik, prethodnice današnje EU.\nIstog dana, 9. maja, obeležava se i Dan pobede nad fašizmom jer je tog dana 1945. godine Nemačka kapitulirala, čime je u Evropi završen Drugog svetskog rata.\nPovodom Dana pobede, u Moskvi se organizuje tradicionalna vojna parada na Crvenom trgu.\nDelević: Bez primene sporazuma datum dalji\nGostujući u Vestima TV B92 predsednica skupštinskog Odbora za evropske integracije Milica Delević je kazala da se danas Srbija može nadati početku pregovora o članstvu u EU u skorije vreme, uz uslov da se naprave prvi koraci ka primeni briselskog sporazuma.\n"Srbija je danas dosta bliže EU, jer je od 2012. godine i dobijanja mišljenja EK došla u mogućnost da otvori pregovore kada ostvari normalizaciju odnosa sa Prištinom. Potpisivanjem ovog sporazuma taj veliki korak je i napravljen, tako da mi se čini da se, uz uslov da se naprave prvi koraci ka primeni sporazuma, možemo nadati početku pregovora u skorije vreme", rekla je Delević za B92.\nOna je dodala da ne može da veruje da se nakon činjenja tog velikog koraka, kakvo je bilo potpisivanje sporazuma, neće ići dalje u njegovu primenu. "Svakako će sa evropske stranke kretanje u smeru primene biti uslov. Nadam se da će obe strane nastaviti sa primenom", rekla je Delević.\nUpitana za podršku gradjana procesu evropskih integracija, Delević je primetila da je Srbija prvi put u situaciji da velika većina partija podržava integracije, kao i da to utiče i na građane.\nTa podrška, kako je objasnila, fluktuira u zavisnosti od dnevno-političkih događaja. "Svaki put kada se desi nešto što podstiče njihov optimizam, ta podrška skoči, a kada se desi nešto što ih podseti na negativno, na uslovljavanje, ta podrška padne", rekla je Delević, uz napomenu da je to ipak najbolje podržan društveni proces u Srbiji.\nGovoreći o tome koliko gradjani znaju o evropskim vrednostima, Delević je navela da gradjani, gledajući zemlje EU, vide da i tamo ima problema, ali da je život u njima uređeniji, stabilniji i predvidiviji.\n"To što ima problema na obe strane i manje idealizma ne znači da procena racionalnog interesa i dalje nije ista, a to je da jedno ostvrce unutar Evrope, kakav je Zapadni Balkan, treba da bude integrisano", rekla je Delević.\nKrali ženske lančiće po Smederevu\nIdeja Kragujevčanina za izgled iPhone 6 obišla...


Fejsbuk kažnjen zbog skandala sa Kembridž analitikom | EurActiv Srbija\nFejsbuk se suočava sa prvom novčanom kaznom zbog toga što nije onemogućio firmi Kembridž analitika da dođe do informacija sa profila korisnika te društvene mreže. Nadležna kancelarija britanske vlade koja je istraživala skandal saopštila je da namerava da kazni Fejsbuk sa pola miliona funti zbog loše zaštite podataka, što je maksimalna kazna koju poverenik za informacije može da naplati za kršenje britanskih zakona o privatnosti podataka.\nKazna od pola miliona funti je mali iznos za Fejsbuk koji, prema prijavljenih 11,97 milijardi dolara zarade u prva tri meseca 2018, taj novac generiše "grubo računato" svakih sedam minuta.\nKrajem maja Zakerberg je svedočio i u Evropskom parlamentu gde se i izvinio zbog načina na koji je Fejsbuk korišćen za proizvodnju lažnih vesti i mešanja u izbore.\nFejsbuk je saopštio da je britanska Kembridž analitika, kompanija koja je savetovala američkog predsednika Donalda Trampa u izbornoj kampanji 2016, došla do ličnih podataka 87 miliona korisnika. Kembridž analitika, koja je u maju prestala da radi, saopštila da je došla do podataka samo 30 miliona ljudi.\n: Od danas bezbedniji internet u EU - Opšta uredba o zaštiti podataka\n: Evropski parlament pokreće istragu protiv Fejsbuka\n: Na društvenim mrežama 9 od 10 mladih u EU\n: Sud EU na strani studenta protiv Fejsbuka


Faktor | Evropska unija donirala BiH 40.000 jedinica materijala za kontrolu testova na koronavirus\nEvropska unija donirala BiH 40.000 jedinica materijala za kontrolu testova na koronavirus\nObjavljeno: 24.04.2020. u 18:44\nEvropska unija danas je isporučila 40.000 jedinica visoko kvalitetnog materijala za kontrolu testova na virus korone Kliničkom centru Univerziteta u Sarajevu i Zavodu za javno zdravstvo RS u Banjoj Luci.\nKontrolni materijal ima za cilj kalibraciju opreme za testiranje na COVID-19 kako bi se povećala pouzdanost testiranja.\nOvaj materijal se trenutno isporučuje diljem Evropske unije.\nNakon zahtjeva za pomoć, EU je odlučila donirati kontrolni materijal Bosni i Hercegovini i drugim partnerima na zapadnom Balkanu.\nAmbasador EU u BiH Johann Sattler naglasio je važnost saradnje i solidarnosti i podrške u ovim teškim vremenima za sve, a posebno za medicinske radnike koji su na prvoj liniji borbe:\n- Testove su razvili naučnici iz Evropske unije u Zajedničkom istraživačkom centru u Belgiji. Veliko mi je zadovoljstvo što smo bili u mogućnosti osigurati 40.000 komada ovih testova za BiH. Ovo je još jedan dokaz solidarnosti EU. Dozvolite da iskoristim priliku da se zahvalim svima onima koji su prvi na udaru, ljekarima, medicinskim sestrama, i drugim radnicima u zdravstvu na fantastičnom poslu koji obavljaju u ovoj zemlji. Svi im dugujemo duboku zahvalnost - rekao je Sattler.\nGeneralna direktorica Kliničkog centra Univerziteta u Sarajevu Sebija Izetbegović izjavila je:\n- Zahvalni smo EU na ovoj donaciji, koja će biti upotrijebljena u procesu testiranja. Klinički centar Univerziteta u Sarajevu je do sada uradio 7.415 testiranja i vrlo smo zadovoljni rezultatima, koji su provjereni u laboratoriju u Berlinu i kao takvi su prihvaćeni od strane supervizije.\nKontrolni materijal su proizveli znanstvenici Evropske unije u Zajedničkom istraživačkom centru (JRC) u Belgiji.\nEvropska unija izdvojila je 80,5 miliona eura bespovratnih sredstava za pomoć Bosni i Hercegovini u borbi protiv COVID-19, a od toga je sedam miliona eura usmjereno za hitne medicinske potrebe, saopćeno je iz EU.\nZastupnici o epidemiološkoj situaciji: Treba se fokusirati na sankcionisanje, ljekari su na koljenima\nVlada BPK o situaciji s koronavirusom: Što prije uspostaviti izolatorij i staviti ga u funkciju\nGradonačelnik Bijeljine Mićo Mićić na respiratoru\nFahrudin Radončić o migrantima i pakistanskom ambasadoru


DA LI SU VAŠI ZUBI ZDRAVI?\nDomaći proizvodači pasti za zube lani su držali primat, dok su u 2004. godini najprodavanije bile pasta za zube firmi P&G, Henkel Merima, Colgate Palmolive i Nevene iz Leskovca.\n“Da li su vaši zubi zdravi? Da li dozvoljavate stomatologu da vam na licu mesta proveri zdravlje vaših zuba?”, kaže jedna popularna reklama. I dok na prvo pitanje mnogi mogu da odgovore sa da, kada se stomatolog približi više i nisu tako sigurni da li je tako. Kako navode stručnjaci P&G-a, firme koja proizvodi Blend-a-med, najprodavaniju pastu za zube na ovim prostorima, potrošači ne traže samo zaštitu od karijesa, nego žele nešto više, bele zube i svež dah. Domaći proizvođači, Henkel Merima koji prodaje najviše zubnih pasti na ovim prostorima i Nevena iz Leskovca su sigurni da domaćim potrošačima puno znače oprobane paste pristupačnih cena. Deci je, naravno, najvažnije da imaju jake i zdrave zube kao dabar, lik iz popularne reklame.\nU proizvodnji pasti za zube Procter& Gamble je razvio u svetu jednu od najpoznatijih linija -Blend-a-Med. Iako u kompaniji nisu bili voljni da daju bilo kakve podatke o poslovanju na ovom tržištu, prema ispitivanjima do kojih je došao naš magazin, najprodavanija pasta ove robne marke je Mint Action i to u pakovanju od 100ml, sledi Complete Herbal i Complete Fluor, takođe u pakovanju od 100ml. U zvaničnom saopštenju ove firme stoji da se P&G oduvek trudio da predvidi najzahtevnija očekivanja koja potrošači imaju od zubnih pasti. “Otkrili smo da potrošači od zubne paste zahtevaju više od zaštite protiv karijesa. Potrošači žele bele, zdrave zube i svež dah. S naporom da zadovoljimo ove potrebe, 1955. godine smo proizveli prvu zubnu pastu sa fluorom, 1985. prvu zubnu pastu koja sadrži pirofosfat, klinički dokazan u borbi protiv kamenca, a kasnije 1990. lansirali smo zubnu pastu koja sadrži elemente protiv zubnih bakterija”, stoji u zvaničnom saopštenju P&G-a.\nPaste za zube Henkel-Merime iz domaćeg proizvodnog programa se ne izvoze, ali se mogu naći u gotovo svim prodavnicama u Srbiji, a prisutne su i na tržištu Crne Gore. Iako u ovoj firmi ne raspolažu tačnim podacima o tržišnom učešću, u kompaniji ipak tvrde da njihov fizički i finansijski udeo na tržištu beleži pozitivan razvoj. Ovakav podatak i ne treba da čudi, jer je HenkelMerima na listi top pet najprodavanijih pasta za zube ima čak dve robne marke. Azulin je jedna od najstarijih robnih marki pasti za zube u zemlji, koja i dalje drži tradicionalno visoko mesto na listi najprodavanijih, dok je Denta Fresh u 2003. bila na petom mestu. Osim ove dve domaće, domaćim potrošačima najpoznatije robne marke pasti za zube, u Henkel-Merimi ističu da od jula 2003. uvoze iz Henkelovih pogona u Sloveniji i kolekciju Vademecum pasti za zube, koje su dostupne u nekoliko različitih varijanti: Whitening, Pure+Eucaliptus, Perfection3, Ultra Fresh. Najpopularnija pakovanja svih pasti su od 75ml. “Pored spomenutih, u ovoj kolekciji je razvijen i dečiji program pasti u dve varijante, jabuka i jagoda u pakovanjima od po 50ml, a konstantno se radi na unapređenju kvaliteta proizvoda. Uskoro se očekuju novine koje će se odnositi na modernizaciju postojećih proizvoda, poboljšanje formula, kao i uvođenje novih proizvoda”, saznajemo od Ivane Minčić iz brend menadžmenta kompanije. Od stranih firmi, kao glavne konkurente u Henkel-Merimi vide Colgate, P&G i Unilever, a od domaćih tu su Nevena Leskovac i Bones group.\nColgate paste za zube nalaze se na tržištu Srbije i Crne Gore već duže vreme, a tržišno učešće ove firme je stabilno sa blagim trendom rasta. “Colgate Palmolive je poznata kao firma sa konstantnim proizvodnim inovacijama i promocijama putem gratisnih pakovanja pa dolazi i do primetnog rasta tržišnog učešća. Prema podacima kojima raspolažemo, Colgate-Palmolive je, sa svoja dva brenda Colgate i Kolynos, tržišni lider u ovoj oblasti”, izjavljuju stručnjaci iz AWT-a, zvaničnog distributera Colgatea za Srbiju.\n“Tradicija proizvodnje zubnih pasti u Neveni traje već 45 godina. Iako je Nevena dugi niz godina bila lider na domaćem tržištu u kategoriji pasti za zube, pre svega zahvaljujući dobroj pro izvodnji i distribuciji Kolynosa, licencne marke koju su proizvodili decenijama i plasirali na brojna inostrana tržišta, a koju su sredinom prošle godine izgubili od sadašnjeg vlasnika licencne Colgate Palmolive kompanije, zbog započetog procesa privatizacije”, ističe Milena Jovanović, rukovodilac Biroa propagande i istraživanja tržišta. Ipak, Nevena i dalje zauzima visoko mesto na domaćem tržištu i to sa robnom markom Greendent. “Ovu pastu za zube smo stvorili koristeći pozitivna iskustva dugogodišnje proizvođačke prakse, potvrđene od strane brojnih potrošača, naučna dostignuća i inovacije u oblasti proizvodnje i pre svega poštujući specifične želje i potrebe potrošača”, naglašava Jovanović. Najprodavanije greendent zubne paste su u pakovanjima od 75 grama, različitog ukusa: Anticaries, Extra White Refreshing, Greendent sa biljnim ekstraktima i fluorom i Dečija zubna pasta sa fluorom. U kompaniji ističu da je trenutni tržišni udeo Nevene stabilan i kreće se na nivou od oko deset posto, a svoje proizvode plasiraju i na tržišta BiH i Makedonije. “Svesni smo da naše zubne paste zavređuju mnogo bolju poziciniranost na tržištu, koje se osvaja animiranjem potrošača dobro usmerenim, svrsishodnim, sveukupnim i kontinuiranim marketinškim aktivnostima. Međutim, Nevena danas, zbog raznoraznih okolnosti, nema finansijski potencijal da se aktivno uključi u tržišnu utakmicu”, objašnjava Milena jovanović, uz napomenu da u ovoj firmi očekuju da će doći do određenih promena, povećanja plasmana nakon uspešne privatizacije Nevene.\nDomaća firma koja je sa radom počela 1993.godine, uvodeći na tržište svoj prvi brend, upravo pastu za zube, Bonident, našla se na listi prvih pet proizvođača za 2003. godinu. “Kvalitetnom ambalažom, originalnim recepturama i konkurentnim cenama Bones Group se još od samog osnivanja nametnuo kao ozbiljan takmac na tržištu kozmetičkih proizvoda. Osim kolekcije Bonident (Fresh i Biljni), u trgovinama može da se nađe i robna marka Kaladont i to u opcijama Plus, Herbal i junior”, ističe Sonja Banjac, menadžer prodaje Bones Groupa. Kaladont je, kao ističu u ovoj firmi, za relativno kratko vreme postigao bolju pozicioniranost od Bonidenta, tako da je sada najprodavanija zubna pasta Kaladont plus i to u pakovanju od 75g, a zatim sledi ista pasta za zube, ali u ambalaži od 110 grama. “Dobro organizovanom komercijalno distributivnom mrežom, pokrivamo celokupnu teritoriju Srbije, dok preko naše filijale u Skoplju pokrivamo tržište Makedonije. Pokrivenost Crne Gore, Kosova kao i BiH (Republika Srpska) obezbeđena je pomoću zvaničnih distributera. Uprkos borbi za tržište sa svetski renomiranim brendovima kao što su Colgate, Blend-a-med, Signal, uspevamo ne samo da se održimo, već i da zabeležimo rast kako u fizičkom, tako i u finansijskom obimu prodaje”, naglašava Sonja Banjac.\nPriredio: Ivan Filipović


"Srbija pod naprednjacima tone u medijski mrak"\nBeogradski glas (Beta) – Narodna stranka ocenila je danas, povodom 3. maja – Svetskog dana slobode medija, da se medijske slobode u Srbiji pod vlašću Srpske napredne stranke neprekidno urušavaju po svim međunarodno priznatim kriterijumima i da su pritisci na novinare sve veći, a njihove plate sve manje.\n„Srbija je na listi medijskih sloboda Reportera bez granica samo u poslednjih godinu dana pala čak za 10 mesta, dok je Evropska komisija u svom godišnjem izveštaju o Srbiji istakla da politički i ekonomski uticaji na medije predstavljaju razlog za zabrinutost te da nije ostvaren nikakav napredak u slobodi izražavanja“, navodi se u saopštenju.\nTa stranka ja ocenila da su upravo zbog tih primedbi predsednik Aleksandar Vučić i premijerka Ana Brnabić bili prinudjeni da obustave rad na medijskoj strategiji i objave da će taj proces započeti od početka uz uključenje OEBS-a.\n„Minulu godinu obeležili su ne samo verbalni i fizički napadi na novinare, čak i na inauguraciji predsednika Srbije, već i blokade računa velikih medijskih kuća i dramatične zloupotrebe u sistemu projektnog finasiranja. Ako se tome doda da je država preko javnih preduzeća najveći oglašivač u srpskim medijima, jasno je da to otvara mogućnost ucena i uticaja na uredjivačku politiku“, dodaje se.\nNarodna stranka podsetila je da je prosečna plata novinara danas manja od prosečne plate u Srbiji, dok novinari trpe formalne i neformalne pritiske, što zbog egzistencijalne ugroženosti i straha od gubitka posla dovodi do autocenzure.\nTakodje je podsetila da uprkos obećanjima vlasti i činjenici da je pre skoro šest godina formirana Komisija za istragu ubistva novinara još nisu razjašnjena ubistva Dade Vujasinović, Slavka Ćuruvije i Milana Pantića, kao ni pokušaj ubistva Dejana Anastasijevića.\n„Narodna stranka se zalaže za transparentnost vlasništva u medijima, nezavisnu uređivačku politiku i poboljšanje materijalnog položaja novinara. Narodna stranka će učiniti sve da u Srbiji oslobodjenoj od naprednjačke vlasti budu stvoreni uslovi za punu slobodu medija u kojima će novinari raditi bez pritisaka i za platu dostojnu te odgovorne profesije“, dodaje se u saopštenju stranke na čijem je čelu Vuk Jeremić.\nOznakemediji medijske slobode Narodna stranka Naslovna-centar Naslovna-traka novinari reporteri bez granica Svetski dan slobode medija Vuk Jeremić\nHaradinaj: Ako Srbija ne sarađuje u istrazi, nemoguće brzo rasvetliti ubistvo Ivanovića


fudbal Archives • Kovinac.rs - nezavisni informativni portal\nRussia 2018 – Mundijaska tipster liga ulazi u finiš – Dvojac iz SPSa i SVM opasno preti „Brazilcima“, ali ih je zasad potukao jedan Palmin pulen, i (sportski) novinar naše redakcije…\n4. jula 2018. n.budisavljevic\nZavršene su osmine finala mundijala , a mi malo da zavirimo u prognoze onih kojima (ne)verumeo… Novinara i pogotovo političara. Lokalnih Tako su veći prom krugu, po grupama, ispali Velimir Rađenović (Srbija), Dušan Sunce Petrović , Njegoš Petrović i Miroslav Đorđvić („elf“), osnivač Kovinca Vještić (Egypt…tačnije, Salah)… nešto manje trauma pretreli su pokrajinski poslanik Dragan Dragić koji je stavo sve na Španiju „s pola gasa“, ali i potpisnik ovog teksta“ koji se uzdao u pordrški koju El Pibe sipa s tribina (sipa još nešto). Ništa nisu bolje proše ni demokrte čiji je…\nNaslovna, Sportfudbal, mundilaj, prognoza\nNaslovna, Sportdruga južnobanatska liga, fudbal\nDrugo prolećno kolo Druge južnobanatske lige – Lak posao za Koloniju, Gajčani na ispitu u Deliblatu\n30. marta 2018. n.budisavljevic\nJednaesto kolo Druge južnobanatske lige Zapad grupa Jug odloženo je prošlog vikenda zbog snega i hladnoće, a nastavlja se u nedelju 1. aprila od 16 sati po znatno lepšem vremenu (tako kaže prognoza). Derbi se igra u Dolovu gde gostuje Stari Tamiš, ali će pažnju ovdašnjih zaljubljenika u fudbal privući susret u Deliblatu gde petoplasirani Omladinac dočekuje lidera Partizan iz Gaja. U slučaju pobede Omladinac zadržava priključak za plej of. Drugi opštinski klub koji je među prvih četiri OFK Kolonija trebalo bi da ima lagan zadatak protiv BSKa iz Bavaništa…\nNaslovna, Sportdruga južnobanatska liga, fudbal, kolonija, partizan gaj\n27. jula 2021., 11:09


REŠILI DA IZGINU U RUSKOJ OLUJI: I Saudijska Arabija ulazi sa vojskom SAD u Siriju, Rusi čekaju … – Portal za sve nacije i sve generacije\nHome / Vijesti / Svijet / REŠILI DA IZGINU U RUSKOJ OLUJI: I Saudijska Arabija ulazi sa vojskom SAD u Siriju, Rusi čekaju …\nadmin 25 Februara, 2017\tSvijet, Vijesti Leave a comment 656 Views\nSaudijska Arabija je spremna da podrži SAD u njenom takozvanom ratu protiv ISIS-a slanjem kopnenih i specijalnih snaga u Siriju.\nU intervjuu za nemački list Süddeutsche Zeitung, saudijski ministar inostranih poslova Abdel Al Džubijer je rekao da su ostale arpske “zemlje“ Persijskog zaliva takođe “spremne da izdvoje snage da se bore na američkoj strani,“ dodajući da su obavljene konsultacije sa Amerikancima kako bi saznali šta je plan i šta je potrebno da se sprovede.\nOd 2014. godine SAD vodi kampanju u Siriji i susednom Iraku sa jasnim ciljem napadanja Daesh-a.\nDalje u svom obraćanju, saudijski ministar inostranih poslova je rekao da je “glavna ideja da“ teritorije oslobođene od Daesh-a moraju biti predate oružanim sirijskim opozicioni grupama kako bi se sprečilo da libanski Hezbolah pokret otpora, Iran i sirijska vlada preuzmu kontrolu nad njima.\nMeđutim, analitičari tvrde da će posle ulaska ovih trupa u Siriju doći neminovno do rata velikih razmera. Te trupe ruska vojska neće tolerisati jer za razliku od ruskih trupa nemaju dozvolu ulaska u Siriju ni od UN ni od sirijskih vlasti.\nTakođe je očigledno i to Rusi znaju, Ne ulazi Amerika da smiri rat nego da ga raspali još više. Teško da će ovo izaći na dobro za američke i saudijske trupe.\nDžubijer je takođe ponovio stav Rijada u vezi sirijskog predsednika Bašara al Asada, rekavši da on mora odstupiti, tvrdeći da su predstojeći mirovni pregovori u Ženevi služili da se organizuje politička tranzicija ka establišmentu “nove Sirije bez Asada.“\nNova runda pregovora koja će se održati u Ženevi u Švarcarskoj u četvrtak, uključuje sirijsku vladu i predstavnike oružanih opozicionih grupa.\nDamask je više puta za šestogodišnju ratobornost u Siriji okrivio neke zapadne države i njihove regionalne saveznike, uključujući Katar i Saudijsku Arabiju.\nDžubijerovi komentari su usledili jer je saudijski režim od marta 2015. godine umešan u neuspelu kampanju protiv njihovog osiromašenog suseda Jemena, u pokušaju da vrati na vlast jemenskog predsednika Abd Rabo Mansur Hadija.\nPrevious Putinovih sedam tačaka za novi svetski poredak\nNext MEDIJI OVO PREĆUTKUJU! Le Penova upozorava: Situacija je kritična, Pariz je na ivici građanskog rata!\nŽENA KOJA JEDE DVE KILE PESKA DNEVNO: Evo šta joj se zbog toga dogodilo! (VIDEO)


"To je unutrašnje pitanje vlade Crne Gore. Mi se u to pitanje ne mešamo kao što se nismo mešali ni u druga pitanja", kazao je Selaković za RTS, upitan da li očekuje da će i Crna Gora, poput Srbije, povući odluku o proglašenju ambasadora Srbije u Podgorici "personom non grata".\nZvaničan Beograd povukao je danas popodne odluku o proterivanju crnogorskog ambasadora Tarzana Miloševića s obrazloženjem da ne želi tenzije, već stabilnost i saradnju sa Crnom Gorom.\nOdluka važi od večeras što znači da u utorak ambasador Tarzan Milošević ne mora da napusti Srbiju.\nOdgovarajući na jučerašnje zvanično saopštenje Ministarstva spoljnih poslova Crne Gore da je Božović duže vreme omalovažavao državu Crnu Goru, Selaković je rekao da to ne vidi tako, već da je upravo suprotno.\n"Uveren sam da ambasador Božović nije učinio diplomatski prekršaj, a i ako ga je učinio, to nije razlog da bude proglašen 'personom non grata' u državi u kojoj je akreditovan kao ambasador. On nije govorio u najvišem zakonodavnom telu već o odlukama Velike narodne Skupštine iz 1918, u pomirljivom i jednom miroljubivom tonu", ocenio je Selaković navodeći da je srpski ambasador u Podgorici čak isticao da "i ako se razlikujemo u nekim tumačenjima događaja iz prošlosti, to nije razlog da ne sarađujemo i ne budemo bliski".\nUkazuje da tumačenje istorijskih događaja van konteksta tog vremena ne može da ne dovede do razmimoilaženja.\nSelaković je dodao da je Srbija današnjom odlukom da povuče odluku o proterivanju crnogorskog ambasadora pokazala da "ima dostojanstvo".\nPrema njegovim rečima, to je važnije od svakog propisa i svake konvencije.\nMinistar je ukazao i da se ne može preći preko činjenice da gotovo 30 odsto stanovnika Crne Gore "jesu naši sunarodnici".\n"Ništa što bi država učinila ne sme da bude na štetu njih", ocenio je Selaković.\nOn napominje da je Srbija najpre reagovala recipročno, dajući rok crnogorskom ambasadoru 72 sata da napusti Srbiju, ali da je tu odluku danas povukla.\nSelaković je rekao da se država o ovoj odluci posavetovala sa političkim predstavnicima Srba u Crnoj Gori, Andrijom Mandićem i Milanom Kneževićem.\n"Ovo je bio i njihov stav i zato mislim da je bila dobra odluka. Kad se neko sa bratom sporečka jer ga je uvredio, pokazuje koliko je veliki ako kaže 'pružam ruku'. Mi jesno zainteresovani da jačamo odnose sa Crnom Gorom, očekujemo da takve procese realizujemo i sa novom vladom. Naša je želja da sa novom vladom jačamo odnose. Sa naše strane postoji velika spremnost i nikada nije postojao razlog da to ne činimo", napomenuo je šef srpske diplomatije.\n"Poništavanje odluka iz 1918. imalo za cilj obračun sa SPC"\n"Mi smo dve države koje imaju i te kakvu trgovinsku razmenu koja je u ozbiljnoj meri u korist Srbije, od 857,3 miliona evra trgovinske razmene u prošloj godini, gotovo 93 odsto  787,4 miliona je Srbija izvezla u Crnu Goru, to je naš ekonomski interes. Običnim ljudima je više od toga poreklo, rodbinske, kumovske, rođačke veze, mnogo njih ima nekretnine tamo", naveo je Selaković.\nSmatra i da je poništavanje odluka iz 1918. imalo za cilj da se stvori legitimni osnov za obračun sa SPC.\n"Ako poništite odluke Podgoričke skupštine i tvrdite da je bila okupatorska, o čemu ne govore istorijske činjenice, onda je to uvod za obračun sa SPC. Drugačije prikazivanje i uloge i delovanja države Srbije, srpske vojske, vlade od 1914-1918. kao kontra onome što naš narod posmatra, nije ono što mi delimo i to nije naš stav", istakao je šef srpske diplomatije.


Šest igrača i dva trenera KK „Zdravlje“ pozitivni na koronu - JUGPRESS\nŠest igrača i dva trenera KK „Zdravlje“ pozitivni na koronu\nKošarkaški klub „Zdravlje“ ovog vikenda nije igrao prvenstvenu utakmicu 7. kola, a razlog tome je što su šest igrača i dvojica trenera bila pozitivna na testu na kovid-19. Kako kažu iz ovog kluba testirano je ukupno 19 osoba (13 igrača, kao i članovi stručnog staba tri trenera, fizioterapeut, ekonom i tim menadžer). Svi igrači i treneri se osećaju dobro i nalaze se na kućnom lečenju. Većina je bez simptoma.\nKošarkaški klub Zdravlje Leskovac preduzeo je sve zakonom propisane mere u cilju prevencije i daljeg širenja pandemije, tako što je pored otkazane utakmice, prekinuto sa svim trenažnim aktivnostima. Igrači i članovi stručnog štaba zbog kontakta sa inficiranim se nalaze u četrnaestodnevnoj samoizolaciji koja traje od 07.11.2020.godine.


Zaplijenjeno 4.000 paketa cigareta vrijednih oko 3,5 miliona eura | Mladi Nikšića\nZaplijenjeno 4.000 paketa cigareta vrijednih oko 3,5 miliona eura\nČetiri hiljade paketa cigareta raznih brendova, vrijednih oko 3,5 miliona eura, zaplijenjeno je u jučerašnjoj akciji “Tranzit”, koju su u Slobodnoj zoni luke Bar izveli carinici u saradnji sa Ministarstvom unutrašnih poslova (MUP) i Upravom policije (UP) saznaje Televizija Vijesti.\nIzvori TV Vijesti otkrivaju da su zaplijenjene cigarete vlasništvo firme “Lenira international”, iz američke savezne države Delaver, kao i da za sada niko nije procesuiran.\nCigarete su, objašnjavaju sagovornici TV Vijesti, zaplijenjene u skladu sa carinskim zakonom.\nAkcijom je rukovodio direktor Uprave prihoda i carina (UPC) Rade Milošević, kojem je od imenovanja ovo treća zaplijena, a kako pouzdano saznaje Televizija Vijesti, već narednih dana se mogu očekivati nove.\nMilošević, kako saznaje TV Vijesti, u cilju detaljnih provjera, planira zaključavanje svih kontejnera u Slobodnoj zoni Luke Bar, tako da oni neće moći izaći iz zone bez odobrenja UPC.\nSagovornici TV Vijesti, zbog istrage koja je u toku, nisu mogli da saopšte više detalja o akciji ali ističu da se prikupljaju dokazi o poslovanju firme u čijem vlasništvu su bile sporne cigarete, ali i crnogorskih firmi, koje se bave špedicijom.\nIz UPC je zvanično saopšteno da je ta institucija u saradnji sa MUP Crne Gore i Upravom policije, realizovala novu akciju u cilju obračuna sa švercom cigareta.\n“U Luci Bar oduzeto je osam kontejnera, okvirno 4.000 paketa cigareta, čija je vrijednost oko 3,5 miliona eura. Vlasnik cigareta je kompanija “Lenora International”, uvezana sa firmom “Playmaker”. U toku proteklih mjesec dana, od dolaska nove uprave, intenzivirana je borba protiv šverca cigareta, o čemu svjedoči činjenica da je ovo već treća velika akcija zapljene. U pomenutom periodu nadležne službe u Crnoj Gori zaplijenile su više cigareta nego bilo koja zemlja Evrope”, piše u saopštenju UPC.\n“Koordiniranim akcijama i saradnjom popravljamo imidž države i nećemo stati u namjeri da šverc cigareta preko naše države odlučno suzbijamo, jer Luka Bar treba da postane okosnica razvoja Crne Gore, a ne švercerska tačka”, navodi se u saopštenju UPC.\nAćimović: U regionu neće biti toliko praznih rafova koliko će proizvodi biti skupi\nCEDIS: Dio Nikšića bez struje


Foto: Ilustracija | Ko zloupotrijebi mobilni telefon biće izbačen iz škole\nDajana Vujatović 10.04.2018 07:30\nBANJALUKA - Zbog zloupotrebe korištenja mobilnih telefona tokom nastave i snimanja video-klipova za vrijeme boravka u školama i njihove dalje distribucije ili u svrhu prevare u postupku ocjenjivanje, đaci u srednjim školama u RS ubuduće će "letjeti" iz škole.\nNaime, iz Ministarstva prosvjete i kulture RS kažu da su novim Zakonom o srednjem obrazovanju i vaspitanju, koji će uskoro stupiti na snagu, zloupotreba korištenja mobilnih telefona u vrijeme nastave i snimanje video-klipova za vrijeme boravka u školi te njihova dalja distribucija ili u svrhu prevare kod ocjenjivanja definisani kao teža povreda obaveze učenika.\n"Za težu povredu obaveze učenika, prema ovom zakonu, učeniku može biti izrečena vaspitno-disciplinska mjera, odnosno isključenje iz škole", kazali su iz nadležnog ministarstva.\n"S obzirom na to da je novim Zakonom o srednjem obrazovanju predviđeno da učenik može biti izbačen iz škole ukoliko koristi mobilni telefon u nedozvoljene svrhe smatram da će se djeca uozbiljiti, da će morati voditi više računa, ali i uprava škole, razrednici i sami roditelji", kazao je Bajić.\n"Doći će do pooštrenih mjera zbog snimanja video-klipova u školama i oko škola, situacija se mora uozbiljiti", ističe Bajić.\n"U mojoj školi grupa učenica je osnovala viber grupu u kojoj stalno tračaju jednu učenicu i prave joj smicalice, ali još je to sve kao neslana šala, nije se desio ozbiljniji incident. Ja sam bila protiv toga kada su me pokušale ubaciti u tu viber grupu", kaže jedna srednjoškolka iz Banjaluke.\nI Zakon o osnovnom vaspitanju i obrazovanju definisao je kao težu povredu dužnosti učenika zloupotrebu mobilnih telefona u vrijeme nastave i snimanje video-klipova.\n"Ovim zakonom je definisano da za teže povrede dužnosti učenik može biti sankcionisan ukorom direktora, ukorom nastavničkog vijeća i premještanjem iz jedne škole u drugu", kažu iz Ministarstva.\nStevica Đogazović, predsjednik Aktiva direktora osnovnih škola prijedorske regije, kaže da mnogi učenici zloupotrebljavaju korišćenje mobilnih telefona na razne načine, od onih najbezazlenijih, korišćenjem telefona za komunikaciju u vrijeme nastave, pa do težih prekršaja, zloupotrebe slikanja i sličnih stvari, kao i vršnajčkog nasilja.\n"U učionicima za vrijeme časa bude strogo zabranjeno korišćenje telefona", pojašnjava Đogazović i ističe da učenik koji za vrijeme časa koristi telefon ne može da prati nastavu.\nDa u potpunosti treba zabraniti mobilne telefone u školama smatra Slavko Dragosavljević, direktor OŠ "Jovan Jovanović Zmaj" u Srpcu, koji kaže da će novi zakon biti primjenjiv ukoliko to budu primjenjivali svi - od direktora, nastavnika pa do samih učenika.\nBesplatno savladajte Javu - najbolji izbor za pokretanje IT karijere


Bane i Kolarov: "Budućnost počinje sada" - Sportske.net\nBane i Kolarov: "Budućnost počinje sada"\nReprezentativci Srbije, kapiteni Branislav Ivanović i Aleksandar Kolarov, smatraju da meč protiv Makedonije nema rezultatsku, ali itekao ima vrednost i značaj.\nPoslednji meč kvalifikacija za Svetsko prvenstvo Srbija igra protiv Makedonije u Jagodini.\nKapiten reprezentacije Branislav Ivanović rekao je da 'Orlovi' imaju veliki motiv, iako ovaj meč nema rezultatskog značaja.\n"Ostao nam je jedan gorak ukus iz Makedonije gde smo izgubili. Mislim da imamo veliki motiv da završimo kvalifikacije na pravi način. Mi poslednjih nekoliko utakmica igramo izuzetno dobro i to je samo put ka nečemu što mi stvarno možemo i zaslužujemo, ono što svaki navijač u Srbiji želi i traži od nas. Imamo veliki motiv, skoncentrisani smo", kazao je Ivanović.\n"Od kada smo izgubili šansu za Svetsko prvenstvo, za nas su počele nove kvalifikacije tako da se kroz ove utakmice pripremamo za nešto što nas očekuje u budućnosti", kazao je Ivanović.\nIvanović je dodao da je prvi put u Jagodini i da je pozitivno iznenađen prijemom, atmosferom i uslovima.\n"U gradu vlada pozitivna atmosfera. Imamo malu dozu pritiska, ali mislim da ćemo uspeti našom igrom da se odužimo navijačima", kazao je kapiten Srbije.\nFudbaler Aleksandar Kolarov je naveo da je meč s Makedonijom jako važan, bez obzira što nema rezulatatski značaj, kao i da je to prilika za revanš.\n"Bilo bi dobro da nastavimo niz dobrih igara koje imamo poslednjih meseci. Ova utakmica je i prilika za revanš, da im vratimo za ono što nismo dobro uradili u Skoplju. Nadam se da će biti pun stadion i da ćemo svi zajedno slaviti pobedu protiv Makedonije", rekao je Kolarov.


Nestro donacija računarske opreme OŠ „Miloš Crnjanski“, Prnjavor\nSvoju opredjeljenost, da pozitivno utiče na razvoj društva i kroz realizaciju projekata koji se tiču društveno odgovornog poslovanja Nestro grupacija je potvrdila i današnjom donacijom. Savjet mladih specijalista uručio je dvanaest računarskih kompleta: monitori, kućišta, tastature, miševi, printeri i zvučnici, kao i softwerske sisteme (Windows 8.1 i Microsoft Office 2013) direktorici OŠ „Miloš Crnjanski“ Svjetlani Gajić.\nŽelja Nestro Grupacije naročito njenog odjeljenja za informacione tehnologije jeste dostupnost računarima i time širenje informatičkog znanja učenika u smislu sticanja praktičnog upotrebnog znanja, ali i kvaliteta obrazovanja s obzirom da je on line nastava postala redovnim načinom obrazovanja djece i mladih, istakli su predstavnici Savjeta mladih specijalista Nestro grupacije.\nDirektorica škole, Svjetlana Gajić, zahvalila se na donaciji i istakla veliki značaj donirane računarske opreme namjenjene za teorijske i praktične edukativne procese u centralnoj školi u Prnjavoru kao i područne škole u Kokorima. „Računarska oprema u našoj područnoj školi u Kokorima je skromna, pa nas je donacija NESTRO Grupacije zaista obradovala. Ova donacija pruža šansu učenicima škole da na ovom polju dosegnu svoje pune potencijale“, izjavila je Svjetlana Gajić direktorica OŠ u Prnjavoru.\nInače, OŠ „Miloš Crnjanski“ ima ukupno 312 učenika, a područna škola u Kokorima broji 39 đaka.\nU prethodnom periodu Nestro grupacija je donirala 60 kompleta računara i računarske opreme osnovnim školama u Modriči, Bijeljini i Banja Luci.\nDonacije se vrše u skladu sa svim preventivnim mjerama i uputama Instituta za javno zdravstvo, a predstavljaju nastavak prakse društveno odgovornog poslovanja NESTRO Grupacije i njenu podršku razvoju obrazovanja i informatičke pismenosti.


Stigla oprema za početak rekonstrukcije krova Opšte bolnice Pirot - Društvo - Dnevni list Danas\nPočetna » Društvo » Stigla oprema za početak rekonstrukcije krova Opšte bolnice Pirot\nStigla oprema za početak rekonstrukcije krova Opšte bolnice Pirot\nZ. Panić16.03.2021. 11:30\nU Opštoj bolnici Pirot u toku je realizacija prve faze radova na rekonstrukciji koju finansira Kancelarija za upravljanje javnim ulaganjima Vlade Srbije.\nIzvođač radova je grupa Ement Enterijeri i Simb invest koja je decembra prošle godine počela sa radom.\nPrema rečima direktora Opšte bolnice Pirot dr Gorana Petrovića, dopremeljeni su solarni paneli i tri vrste kupola koji će biti ugrađeni i doprineti energetskoj efikasnosti ove zdravstvene ustanove koja je počela sa radom 1983. godine.\n„Za potrebe ugradnje panela napravljena je i čelična konstrukcija na parkingu“, kaže dr Petrović. Obavljena je i proba zamene stolarije kako bi se video način i procenila dinamika ovog obimnog posla koji ne sme da poremeti fukcionisanje Bolnice koja je i dalje u kovid sistemu.\nGoran Petrović, direktor Opšte bolnice Pirot Foto: Z. Panić\n„Dinamiku radova na nedeljnom nivou prate svi učesnici u poslu, predstavnici Kancelarije za upravljanje javnim ulaganjima, Gradske uprave, Opšte bolnice i izvodjač radova“, rekao je Petrović.\nPodsećamo, krajem decembra prošle godine zvanično su počeli radovi prve faze rekonsrukcije Opšte bolnice Pirot koju finansira Kancelarija za upravljanje javnim ulaganjima Vlade Srbije, a vrednost projekta je 303 miliona dinara, dok će prva faza radova obuhvatiti poboljšanje energetske efikasnosti bolnice, zamenu spoljne stolarije, krova i izmeštanje solarnih panela.\nPirot ovim projektom nastavlja uspešnu saradnju sa Kancelarijom za upravljanje javnim ulaganjima i Vladom Srbije, kroz koju je u ovaj grad do sada uloženo oko 3.000.000 evra.\nDirektor Opšte bolnice Pirot Goran Petrović je tada izjavio da se zahvaljuje Vladi Srbije, Ministarstvu zdravlja i Gradu Pirotu što su našli model da se uloži u pirotsku Bolnicu koja je sagrađena 1983. godine.\nOpšta bolnica PirotPirotrekonstrukcijaPirot


Budžet grada Vranja u suficitu - juGmedia\nAutor: Gordana Nastć\nBojan Kostić, gradski većnik za finansije, je na današnjoj sednici Gradskog veća u Vranju obavestio da je gradski budžet u avgustu po prvi put u ovoj godini bio u suficitu od 20 miliona dinara i da očekuje da će do kraja godine biti veći, ocenivši daje reč o “fantastičnim”, postignutih posle niza sprovedenih mera na ovom planu u prethodnom periodu.\n„Prihodi u gradskom budžetu su veći za 143 miliona dinara što je za 30% više u odnosu na prethodnu godinu, dok su ukupni tekući prihodi veći za 388 miliona dinara. Uspeh je veći tim pre što smo u prethodne tri godine imali obaveze oko vraćanja starih dugovanja, morali smo da finansiramo i redovne obaveze i da izdvajamo sredstva za finansiranje kapitalnih investicija. Ove godine smo čak bili u situaciji da svaki račun i svaku drugu finansijsku obavezu izmirujemo u roku od 45 dana.To ranije nije bio slučaj i to je bio veliki izazov za nas“, rekao je Kostić.\nZahvaljujući se na podršci Vladi Republike Srbije i predsedniku Aleksandru Vučiću on je naglasio da je gradonačelnik Slobodan Milenković podneo najveći teret u finansijskoj konsolidaciji.\nKostić je takođe naglasio da je gradska vlast izmirila i dug za izgradnju seoskih puteva tokom 2016. godine i da je vraćeno 600 miliona dinara preuzetih na ime obaveza u prethodnom periodu.\n“U prvih šest meseci ove godine ostvarenje u gradskom budžetu je iznosilo 50, 1 odsto , što se uklapa u normative od 50 % za ovaj period. Očekujem da do kraj godine ostvarenje budžeta bude između 97 i 98 odsto, a ako bude bolje naplate može da dostigne svih sto posto, rekao je na kraju Kostić i naglasio da se i u narednom period mora raditi na održavanju finansijske discipline kako se ne bi napravio ni jedan dinar duga.


Vučić i Borisov o saradnji u energetici, industriji i infrastrukturi – NovostiDana.rs\nPredsednik Srbije Aleksandar Vučić sastao se danas sa potpredsednikom Vlade Rusije Jurijem Borisovom, sa kojim je razgovarao o saradnji u oblasti energetike, industrije i infrastrukture kao i drugim oblastima sa velikim potencijalom za saradnju, saopšteno je iz Predsedništva.\nVučić je ocenio da su strateški odnosi dve zemlje na izuzetno visokom nivou, te da ti odnosi i dalje napreduju.\nVučić i Borisov koji je i kopredsednik Medjuvladinog komiteta za trgovinu, ekonomsku i naučno-tehničku saradnju izmedju Srbije i Rusije, konstatovali su da realizacija zajedničkih infrastrukturnih i energetskih projekata odlično napreduje, kao i da svi projekti prate planiranu dinamiku, navodi se u saopštenju.\nDvojica zvaničnika razgovarali su o konkretnim predlozima za buduću saradnju u oblasti infrastrukture i energetike, kao i u drugim oblastima od obostranog interesa.\nGovoreći o aktuelnoj globalnoj energetskoj krizi, Vučić je ocenio da je u tom kontekstu gasovod koji povezuje Bugarsku i Madjarsku preko teritorije Srbije, od najvećeg značaja za Srbiju, ne samo u smislu privlačenja investicija i napretka industrijske proizvodnje, već i zbog energetske sigurnosti zemlje.\nSagovornici su izrazili uverenje da će saradnja sa Rusijom u ovoj oblasti doprineti sigurnom snabdevanju Srbije gasom, ali i većoj efikasnosti u transportu gasa uz poštovanje najviših ekoloških standarda.\nBorisov je preneo Vučiću pozdrave predsednika Putina, rekavši da su politički i ekonomski odnosi dve zemlje na najvišem nivou u novijoj istoriji.\nVučić je ovom prilikom lično uručio rodjendansku čestitku za predsednika Vladimira Putina, zamolivši Jurija Borisova da mu prenese najbolje želje i srdačne pozdrave, uz poziv da što skorije ponovo poseti Srbiju.\nBorisov je posebno istakao visok stepen trgovinskih odnosa Srbije i Rusije, kao i zainteresovanost ruske strane za veći izvoz srpske robe i usluga na tržište Ruske Federacije.\nVučić je naglasio da jak potencijal za plasiranje proizvoda Srbije na rusko tržište i dalje nije dovoljno iskorišćen, te je ponovio spremnost Srbije za formiranje zajedničkih srpsko-ruskih proizvodnih kompanija, koje bi plasirale robu na treća tržišta. //


Crna Gora prekinula najveći lanac trgovine ljudima na Balkanu - Sputnjik Srbija\n20:15 12 Avgust 2020\n15:50 09.01.2020 (osveženo 15:57 09.01.2020) Preuzmite kraći link\nZa sada je, kako navode, uhapšeno osam osoba osumnjičenih za trgovinu ljudima i identifikovano je 12 žrtava, preneo je RTCG.\n„Ovo je bila međunarodna akcija realizovana u saradnji sa Interpolom, gde su NCB Interpolu Podgorica putem Generalnog sekretarijata Interpola dostavljena značajna saznanja o ovom krivičnom delu. U ostvarenoj saradnji sa Evropolom izvršena je identifikacija ovog specifičnog modus operandija za koji je utvrđeno da se u ranijem periodu pojavljivao u zemljama Zapadne Evrope“, navodi se u saopštenju.\n„Njima je bilo ograničeno kretanje, oduzeti pasoši i oni su, kako se sumnja, držani pod prisilom u objektima u kojima je vladala stroga hijerarhija od strane osumnjičenih lica, a koja su raspolagala velikim sumama novca. Preduzimajući dalje radnje, službenici policije su izuzeli više elektronskih uređaja koji će biti predmet daljeg veštačenja, u cilju otkrivanja krivičnih dela“, saopštava policija Crne Gore.\nPolicija je identifikovala 12 žrtava tog krivičnog dela a, kako su kazali, „u obradi“ je njih 85. Iz policije navode da i dalje istražuju, kako bi identifikovali još eventualnih izvršilaca i žrtava trgovine ljudima ili drugih krivičnih dela.\n„Tokom sprovođenja navedene istrage ostvarivana je i kontinuirana policijska i tužilačka saradnja sa policijom zemlje iz koje potiču izvršioci i žrtve izvršenih krivičnih dela, u okviru čega su organizovani i zajednički operativni sastanci na kojima su razmenjena ključna saznanja u vezi sa izvršiocima i žrtvama, ali i u vezi sa samim modus operandijem, što je svakako doprinelo uspešnoj realizaciji istrage“, navodi se u saopštenju.\nPomoćnik direktora za Sektor kriminalističke policije Enis Baković se danas sastao sa kolegama iz Tajvana, preneo je Tanjug.


Pravni fakultet predstavlja visokoškolsku ustanovu čiji je osnovni cilj da radi na razvoju ličnosti studenata i da stvori intelektualce, koji neće biti samo stručnjaci, već kompletne i jake ličnosti, osposobljene da samostalno rešavaju složene probleme iz oblasti privrede, pravosuđa i pravne struke uopšte, što potvrđuju i studijski programi sačinjeni na temelju vizije boljeg, bržeg i efikasnijeg visokoškolskog obrazovanja.\nNavedenom cilju su prilagođeni i nastavni plan i program, kao i metode rada, predavanja, proveravanja i ocenjivanja. Prilikom definisanja i strukturiranja nastavnog plana i programa Fakultet se rukovodio interesima studenata, njihovim opredeljenjem za kvalitetno obrazovanje i stručnu osposobljenost za izabrano područje rada.\nNastava, koja je interaktivna, interdisciplinarna i multimedijalna, omogućava aktivan i sadržajan proces izvođenja nastave koji se ostvaruje kroz mentorski rad i uspostavljanje neposrednog kontakta sa profesorima; analizu praktičnih slučajeva i praćenje sudskih procesa; isticanje individualnog razvoja studenata, praktičnu primenu teorijskih saznanja i izradu sudskih i drugih normativnih akata.


Posao za 102 osobe, startuje 30 volontera pripravnika, a u okviru javnih radova angažovana 42 nezaposlena | Pirot vesti\nPočetna/Lokalna samouprava/Posao za 102 osobe, startuje 30 volontera pripravnika, a u okviru javnih radova angažovana 42 nezaposlena\nGrad je izdvojio oko 16.5 miliona dinara za finansiranje pripravničkog staža i polaganje stručnih ispita i javne radove na lokalu. Odobrena su sredstva za 22 poslodavca gde će biti angažovano 30 volontera pripravnika, od čega je 21 sa visokom stručnom spremom. Praksa traje, u zavisnosti od stručne spreme 12, okosno devet i šest meseci a naknada iznosi 20.000, 18.000 i 16.000 uz plaćeno osigranje i troškove polaganja stručnog odnosno pripravničkog ispita za sve, kazao je gradonačelnik Vasić danas na svečanosti potpisivanja ugovora sa stažistima i angažovanima u okviru lokalnih javnih radova.\nPo njegovim rečima, od 19 podnetih projekta javnih radova odobreno je 16 a na njima će biti angažovana 42 nezaposlena sa evidencije Nacionalne službe. Oni će primati naknadu od 20.000 dinara. Ovim merama 102 osobe će dobiti podršku grada za privremeno ili stalno zapošljavanje, zaključio je gradonačelnik Vasić.\nSlaviša Svilarov, iz Saveta za zapošljavanje Grada Pirota kazao je da je realizovano četiri programa zapošljavanja, ugovori o zapošljavanju teže zapošljivih osoba su već podeljeni, a danas su to pripravnici i javni radovi.\n-Izuzetno je bitno za mlade školovane ljude da steknu prva radna iskustva i da eventualno po završetku stručne prakse nastave da rade kod poslodavaca. Kada je o javnim radovima reč, zahvaljujući njima poboljšava se kvalitet življenja u brojnim mesnim zajednicama i selima-kazao je Svilarov.\nNenad Petrović, iz Kancelarije za lokalni ekonomski razvoj čestitao je svim pripravnicima i dodao da se nada da će uskoro doći i do ukidanja zabrane zapošljavanja.\n-Nikad veći broj odobrenih projekata nije bio u odnosu na broj primljenih. Nadam se da ćete prilikom realizacije projekata imati što manje problema i želim vam srećnu realizaciju projekata-kazao je Petrović.\nUručenje ugovora izvođačima javnih radova\ngrad pirot istaknuto kler lokalni javni radovi nenad petrović nezaposleni posao stručna praksa vladan vasic\nSa mališanima razgovarali o značaju reciklaže\nIstorijski dan: Počela izgradnja gasne interkonekcije Niš – Dimitrovgrad


Kasipović: Sredinom juna usvajanje državnog zakona o visokom obrazovanju - Klix.ba\nKasipović: Sredinom juna usvajanje državnog zakona o visokom obrazovanju\n6.6.2007. u 11:04\nMinistar prosvjete i kuture Republike Srpske Anton Kasipović očekuje da će sredinom juna konačno biti usvojen državni zakon o visokom obrazovanju.\nKasipović je, nakon sastanka sa višim zamjenikom visokog predstavnika Peterom Bas-Backerom, kazao da je BiH pred završetkom velikog posla, a to je donošenje okvirnog zakona o visokom obrazovanju.\nPodsjetivši na stav Vlade RS-a o ovom pitanju, ministar Kasipović je rekao da je našoj državi neophodan takav zakonski okvir, te da su ovaj put i OHR i Ministarstvo civilnih poslova BiH, te Ministarstvo prosvjete i kulture RS-a radili s namjerom da se dođe do najboljeg mogućeg rješenja.\n"Nadam se da neće biti ozbiljnih prepreka usvajanju ovog zakona", kazao je resorni ministar u RS-u.\nViši zamjenik visokog predstavnika Peter Bas-Backer poručio je da je vrijeme za BiH da dobije moderan obrazovni sistem, te da je to neophodno ne samo za studente, koji žele da nastave svoje studije van BiH i da im diplome budu priznavane, već i za BiH kako bi privukla strane investiticije.\nTo je neophodno i kako bi, naglasio je, BiH razmjenjivala informacije i obrazovanje sa drugim institucijama u regionu, te dala svoj doprinos međunarodnim istraživačkim projektima.\n"Kompletiranje takvog obrazovnog sistema ima za rezultat privlačenje međunarodnog novca za ozbiljne projekte", kazao je Bas-Backer i dodao da to još uvijek nije postignuto jer je zakon u parlamentranoj proceduri, ali se nada će to biti usvojen.\nNa satanku je bilo riječi o odnosu sa vjerskim zajednicama, a Kasipović je kazao da u tom dijelu ima ohrabrujućih činjenica, prije svega u pogledu vraćanja imovine, te, kako je naveo, ima dobre podatake kada je u pitanju imovina Srpske pravoslavne crkve u Sarajevu.\n"Nadam se da ćemo uskoro riješiti, odmah po dobijanju formalnih zahtjeva, i pitanja određene imovine Islamske zajednice, ali i drugih konfesija, na području Banje Luke i Kozarske Dubice, te drugih gradova RS-a", kazao je ministar prosvjete i kulture.\nAmbasador Bas-Backer je istaknuo da ima mjesta za poboljšanje saradnje sa vjerskim zajednicama, te poručio da su međunarodni predstavnici zadovoljni pozitivnim stavom u Banjoj Luci kada je u pitanju obnova džamije Ferhadije.\n"Tu mislim na pozitivne ocjene koje su iskazali ministar Kasipović i premijer Dodik za obnovu Ferhadije, te finansijsku pomoć za njenu ponovnu gradnju, a koju su dale vlasti", kazao je viši zamjenik visokog predstavnika u BiH.\nPoručio je i da su svi dali svoj doprinos kako bi nedavna sahrana u Bratuncu bošnjačkih žrtava bila obavljena mirno i dostojanstveno, te da misli da je i to pozitivan čin.\nBas-Backer je izrazio nadu da će političari u Banjoj Luci omogućiti bolje uvjete za povratak vjerske imovine kako bi vjerske zajednice mogle da nastave normalno da funkcioniraju.\nNaglasio je da treba zajednički raditi na povratku kako pravoslavne Bogoslovije u Sarajevu, vraćanju imovine katoličke crkve u BiH, te na tome da i u Banjoj Luci budu ostvareni uvjeti za ponovni rad medresa.\nObilježavanje 63. godišnjice savezničkog iskrcavanja u Normandiji\n06.06.2007. u 11:15


GUČA - Najbolji orkestar 56. Sabora trubača u Guči je orkestar Bojana Ristića iz Vladičinog Hana, dok je za prvu trubu sinoć proglašen Saša Krstić iz Zagužanja.\nNa finalnom takmičenju najboljih trubača Srbije, za razliku od takmičenja majstora trube u petak veče kada su glasali i kapelnici orkestara, glasao je samo stručni žiri i to po evrovizijskom sistemu - saopštavajući poene od jedan do tri.\nNagrada za najizvornije muziciranje "Od zlata jabuka" pripala je orkestru Janka Jankovića i Ljubivoja Dikovića iz Požege.\nOdlukom publike najbolji trubač, kome je pripala nagrada "Zlatna truba" je Marko Gligorijević iz Duba.\nDruga truba sabora je Stefan Mladenović iz Vranja, a treća Bojan Ristić iz Vladičinog Hana.\nDrugi orkestar na finalnom takmičenju je orkestar Stefana Mladenovića iz Vranja, a treći Božidara Nikolića Donje iz Grdelice.\nOrkestar Siniše Stankovića iz Zagužanja nagrađen je za najbolje odviranu pesmu "Gora ječi", dok je za najbolje odsvirano kolo nagrađen Siniša Kristić iz Zagužanja koji je odsvirao "Sinišino kolo".\n« "Modelsice" spremne za "Otmicu" Tejlor Svift donira milion dolara pogođenim u poplavama u Luizijani »


Aktuelno, 01 januar 2019\nPrvi put nakon rata, Nova godina u Banjaluci je dočekana bez proslave na otvorenom. Vlasti optužuju pristalice pokreta pravda za Davida da su spriječili održavanje najavljenih koncerata dok oni to demantuju. I večeras se u Banjaluci okupilo se više desetina pristalica ovog pokreta.\nBritanska policija napad nožem u novogodišnjoj noći tretira kao teroristički akt\nPolicija je u engleskom gradu Manchester saopštila u utorak da tretira napad nožem na troje ljudi u novogodišnjoj noći kao teroristički incident.\nUletio kolima među ljude u Tokiju, osam povrijeđenih\nNajmanje osam ljudi povrijeđeno je kada je napadač namjerno uletio vozilom u gužvu na tokijskoj ulici prepunoj ljudi koji su se okupili za doček Nove godine.\nNovinarka Glasa Amerike Katherine Gypson osvrće se na dešavanja u američkom Kongresu u 2018.\nBroj novinara koji su ubijeni, kidnapovani i zatvoreni obavljajući svoj posao je porastao 2018. godine.\nMUP RS uhapsio je više osoba nakon sinoćnjih protesta u Banjaluci dok se za nekoliko lica traga. Zabranjena su i sva okupljanja pristalica pokreta pravda za Davida a gradska uprava je otkazala i proslavu Nove godine na otvorenom. Večeras je u Banjaluci mirno,uprkos prisustva jakih policijskih snaga.\nOproštajna poruka odlazećeg ministra odbrane Jima Mattisa\nJima Mattisa, dosadašnjeg ministra odbrane, kao vršilac dužnosti od 1. januara,zamijenit će njegov zamjenik Patrick Shanahan.


Šta traži Rusija na Bliskom istoku? - Nedeljnik\nOdluka Moskve da interveniše u Siriji, doneta u septembru 2015. godine, spasla je režim Bašara el Asada i omogućila mu da povrati najveći deo izgubljene teritorije. Kremlj sad želi da nametne svoju viziju političkog rešenja, čuvajući ravnotežu svojih odnosa sa svim akterima na terenu: Zapadom, Turskom, Izraelom, Saudijskom Arabijom, ne zaboravljajući pritom ni Iran\nPIŠE NIKOLAJ KOŽANOV\nNije bilo neupitno da će do ruske vojne intervencije u Siriji doći. Tokom prve godine sukoba (2011–2012), procena Kremlja bila je da će režim Bašara el Asada moći da pregrmi oluju ukoliko bude imao zaštitu od spoljnog mešanja. Zaoštravanje konflik(a)ta razvejalo je tu iluziju. Moskva je potom pokušala da zagovara kompromis između Damaska i međunarodne zajednice. Ruske vođe su počele da rade na tom zadatku tvrdeći da Bašar el Asad i sirijska država nisu ista stvar. Podučeni propašću Libije nakon pada režima Muamera Gadafija 2011. godine, njihov glavni cilj bila je zaštita sirijskih institucija. Pa ipak, ostali su pri uverenju da bi jedino Asad mogao da spreči cepanje Sirije. To, ipak, ne znači da će oni zauvek ostati vezani za sirijskog predsednika.\nVrh ruske države nikad nije u potpunosti verovao Asadu. Njegovi predstavnici se dobro sećaju da je Asad, nakon što je došao na vlast 2000. godine, pokušao da se približi Evropi, naročito Francuskoj. Tek kad je taj pokušaj propao, najpre zbog sirijskog prisustva u Libanu, on se okrenuo Rusiji. Takođe, sećaju se da je tokom poslednje decenije prošlog i prve decenije ovog veka, Damask ignorisao sve zahteve Moskve vezane za čečenske pobunjenike koji bi bežali u Siriju nakon napada na rusku vojsku i civile. Moskva stoga još uvek ovom savezu prilazi oprezno. Tokom govora održanog u julu 2016. godine, Vladimir Putin izjavio je da ne želi da ponavlja grešku koju je Sovjetski Savez počinio u odnosu prema Egiptu, tako što bi ukazao poverenje režimu koji je spreman da iz dana u dan menja saveze. Podsećamo, Anvar el Sadat je 1972. godine proterao više hiljada sovjetskih stručnjaka iz Egipta kako bi obznanio prekid odnosa između svoje zemlje i SSSR-a\nU septembru 2015. godine, radikalizacija opozicije u Siriji i njeni uspesi na terenu povećali su zabrinutost Kremlja povodom izgleda da će vlast u Damasku preživeti. Strahovalo se od brzog i neizbežnog kolapsa režima.\nPutinova procena je bila da bi vojna, tehnološka i ekonomska pomoć koju je slao sirijskoj vladi samo produžila agoniju u kojoj se ona nalazila i da ne bi bila dovoljna da je spase. Stoga je direktna i postojana vojna intervencija za njega bila bolje rešenje od oba moguća scenarija: podržavanja Asada preciznim i skupim vojnim operacijama ili dopuštanja da njegov režim bude srušen. Izbori ruskih vođa su opet bili informisani pozivanjem na iskustva Iraka i Libije, dveju država u kojima, prema njihovom mišljenju, obaranje nekadašnjih režima nije dovelo ni do čega dobrog. Za njih Sirija nije smela da postane novi džihadistički stožer u regionu.\nI pre septembra 2015. godine Kremlj je uveliko upozoravao međunarodnu zajednicu na postojanje ovakvog rizika. Na početku, ruske izjave bile su deo medijske kampanje koja je težila da predstavi Zapad kao izvor problema na Bliskom istoku. Međutim, opasnost je postala stvarna 2015. godine kada je sve veći broj stranih vojnika iz Evrope, Rusije, sa Kavkaza i iz centralne Azije počeo da se priliva u redove Islamske države (ISIS) i drugih islamističkih grupa u Siriji i Iraku. Prema procenama ruskih obaveštajnih službi i nezavisnih analitičara, 2015. godine u Siriji se, u redovima različitih islamističkih grupa poput Al Nusra fronta i Ahrar al Šama, borilo oko dvanaest hiljada rusofonih boraca, poreklom sa severnog Zakavkazja, iz ostatka Rusije ili iz čečenskih zajednica u inostranstvu. Pored toga, ove oružane snage uključuju i stotine ljudi iz Azerbejdžana i bivših centralnoazijskih sovjetskih republika, kao što su Tadžikistan i Uzbekistan. Neki među njima se ne poistovećuju sa ciljevima ISIS-a ili Al Nusra fronta. Za njih, rat koji vode u Siriji je samo pripremna faza za borbe koje će voditi u sopstvenim državama.\nJedan od glavnih ciljeva ruske intervencije u Siriji bio je da ponovo izgradi vojne i političke kapacitete režima. Stoga je kampanja vazdušnog bombardovanja odmah udarila po svim grupama koje su predstavljale ozbiljniju pretnju za Damask, uključujući i neke koje nisu radikalno islamističke ili koje Zapad nije okarakterisao kao „terorističke“. Međutim, Kremlj ovo nikad nije priznao i do danas tvrdi da je napadao samo „teroriste“, uključujući one iz redova ISIS-a.\nDelovanje ruske avijacije je veoma brzo ostvarilo dva cilja. S jedne strane poboljšalo je izglede za dugoročni opstanak sirijskog režima. S druge strane, onemogućilo je zapadnim vojskama da stvore zonu zabrane letenja i drastično ograničilo mogućnost njihovih direktnih napada na lojalističke trupe na terenu. Istovremeno, time što je razmenjivao informacije i pokušavao da koordiniše svoje vojne napore s drugim državama, uključujući i SAD, Kremlj je nastavio da promoviše ideju velike koalicije protiv ISIS-a, koja bi podrazumevala i sirijski režim, što bi okončalo međunarodnu izolaciju Bašara el Asada. Ruska diplomatska pozicija ojačana je činjenicom da njene vazdušne snage koriste bazu Hmejmim, jugoistočno od grada Latakije – nijedna odluka koja se tiče Sirije ne može da se donese bez njene saglasnosti.\nDoduše, ona teži ka daleko ambicioznijem cilju od neposrednog očuvanja režima. Svakako, Rusija tvrdi da želi da okonča rat tako što će se organizovati nacionalni dijalog između režima i snaga opozicije (koji neće uključivati radikalne islamiste i grupe stranih boraca). Međutim, isto tako ona želi da se ovaj proces pomirenja odigra po njenim pravilima, uključujući očuvanje integriteta sirijske teritorije i stvaranje koalicije protiv ISIS-a, kako je to Putin izneo u obraćanju Generalnoj skupštini Ujedinjenih nacija u septembru 2015. godine. Moskva takođe zahteva očuvanje sirijske državne strukture i želi da se transformacija režima obavi u postojećim ustavnim okvirima. Dve hiljade šesnaeste godine, Putin je još uvek insistirao na mirovnom procesu koji bi se zasnivao na podeli moći između postojećeg režima i „zdravih“ delova opozicije. Zbacivanje Asada više ne dolazi u obzir kao preduslov za pokretanje nacionalnog dijaloga.\nPad Alepa u decembru 2016. godine podigao je uverenost Rusije u to da može da usmerava razvoj događaja u Siriji i regionu. Ovo ubeđenje nije promenila ni transformacija američkog političkog pejzaža nakon izbora Donalda Trampa na mesto predsednika. Moskva je 2017. godine procenila da je ostvarila jedan od svojih glavnih ciljeva: spasti režim i omogućiti mu da povrati kontrolu nad određenim teritorijama. Međutim, ona još nije završila sa Sirijom – ne može da povuče svoje trupe pre okončanja procesa političkih pregovora koji i dalje postoji isključivo kao ideja.\nNIKOLAJ KOŽANOV je predavač političke ekonomije Bliskog istoka na Evropskom univerzitetu u Sankt Peterburgu i istraživač saradnik programa Rusija–Evroazija na Kraljevskom institutu za međunarodne odnose, Četam haus (London).\nCEO TEKST PROČITAJTE U NOVOM BROJU LE MONDE DIPLOMATIC NA SRPSKOM KOJI DOBIJATE NA POKLON UZ AKUTELNI BROJ NEDELJNIKA


Hapšenja neće zaustaviti akcije Anonimusa - Društvo - Dnevni list Danas\nPočetna » Vesti » Društvo » Hapšenja neće zaustaviti akcije Anonimusa\nNakon privođenja člana neformalne grupe hakera pristalice ovog pokreta najavile dalju borbu\nHapšenja neće zaustaviti akcije Anonimusa\nM. D. Milikić09.03.2012. 18:52\nZa najpoznatiju i najopasniju grupu hakera pod nazivom Anonimusi do skoro niko nije znao, a oni koji su za njih čuli, njihov rad nisu shvatali ozbiljno, a onda su oni početom godine osramotili mnoge institucije, kako u svetu, tako i u našoj zemlji. Nakon što su obarajući sajt Ministarstva pravde Srbije pozvali na građanski otpor protiv neefikasnosti rada pravosuđa, policija je u ekspresnom reagovanju uhapsila jednog od članova ove hakerske grupe iz naše zemlje.\nNaime, prema rečima Branka Stamenkovića, tužioca za visokotehnološki kriminal, uhapšen je G. V., koji ukoliko se dokaže da je odgovoran za krivično delo računarske sabotaže, može biti osuđen i na kaznu do pet godina zatvora. Kako je izjavio, nakon obaranja sajtova u saradnji Posebnog tužilaštva za visokotehnološki kriminal i odeljenja policije za tu oblast, identifikovani su članovi grupe Anonimusi Srbija.\nI dok pojedini tvrde da je hapšenje politički motivisano, kako bi se u „izbornoj godini pokazala efikasnost pravosuđa“, drugi pak misle da je tužilaštvo sa vešću o hapšenju hakera, pohvalilo baš u danu kada je zbog zastarelosti predmeta sin nekadašnjeg jugoslovenskog predsednika Marko Milošević oslobođen odgovornosti za prebijanje nekadašnjih Otporaša u Požarevcu 2000. godine.\nIvan Vuković, koordinator Piratske partije Srbije, koja je nastala kao deo međunarodne „piratske“ internacionale za zaštitu slobode dostupnosti informacija, kaže za Danas da ova partija podržava akcije Anonimusa, jer su one usmerene ne samo na političke stranke, već na sve organizacije koje u većoj ili manjoj meri krše ljudska prava.\n– Predstavnici države izašli su u javnost sa vešću da su identifikovani članovi grupe Anonimus iz Srbije, a da su se samo malo raspitali shvatili bi da to nije tako. Anonimusi su organizacija, koja broji na hiljade članova, oni nisu organizovani, već kada se susretnu, na određenom kanalu komunikacije se dogovaraju da li će i koje to sajtove napadati. Prema tome, ova njihova vest može samo da ima medijski odjek, koji će se iskoristiti u predizbornoj kampanji, ukazuje Vuković. Prema njegovim rečima hapšenje jednog, pa i više članova ove grupe neće zaustaviti njihov rad.\nSa druge strane, Milan Antonijević, direktor Komiteta pravnika za ljudska prava građana, kaže za naš list da tužilaštvo ovom vešću želi da dokaže da je efikasno i da radi svoj posao, iako to nekada i nije baš tako.\n– Zaista je čudno da tužilaštvo sa ovom vešću izlazi baš u danu kada je zbog zastarelosti predmeta Marko Miloševića oslobođen odgovornosti za prebijanje nekadašnjih Otporaša u Požarevcu 2000. godine. Koliko mi je poznato Anonimusi nisu uništili podatke institucija čije su napade obarali, a recimo nama je pre deset meseci sajt bio hakovan i uništeni svi podaci, a samo smo jednu izjavu dali i ništa drugo nije urađeno povodom tog slučaja. Tužilaštvo preko ovog slučaja hvali nekoga ko je vlastima i građanima upućivao opšte poruke nezadovoljstva, a ne razmišlja o drugim stvarima koje godinama čekaju u fiokama, napominje Antonijević.\nNikola Marković, predsednik Društva za informatiku Srbije, kaže za Danas da je ova organizacija protiv internet sabotaže i IT kriminala, ali da je u ovom slučaju neophodno rad prepustiti pravosudnim organima i policiji, kako bi se utvrdilo da li je uhapšeni zaista član Anonimusa i koje su bile njegove namere.\n– Ukoliko su ga uhapsili zbog internet sabotaže, organi unutrašnjih poslova su morali da zaplene i njegov računar i ukoliko su optužbe tačne, tu će se i dokazi pronaći, ukazuje Marković. Prema njegovim rečima u našoj zemlji su česti upadi hakera na sajtove, ali su dosad najčešći napadači bili iz Albanije i sa Kosova\nSvetske religije su bolest\nAnonimusi postoje od 2008. godine i njihove akcije uperene su, kako ističu protiv cenzure na internetu i svega što predstavlja krupni kapital. Pre desetak dana, pripadnici Interpola uhapsili su 25 članova „Anonimusa“ u Čileu, Argentini, Kolumbiji i Španiji zbog, kako je navedeno, umešanosti u napade na prezentacije čileanske elektroenergetske kompanije „Endesa“, kao i kolumbijskog predsedništva i Ministarstva odbrane. Tada je zaplenjeno i oko 250 komada računarske opreme. Anonimusi su nedavno objavili i da su, prema njihovom mišljenju, sve svetske religije „bolest“.\nRušio sajtove po nalogu\nPolicija sumnja da je uhapšeni haker G. V. iz Pančeva najverovatnije „rušio“ razne sajtove po nalogu osoba iz kriminogene sredine, nezvanično se saznaje. Istraga ide u pravcu da se otkrije ko „stoji“ iza „naredbe“ da se obore ti sajtovi. Inače, osumnjičeni G. V. je uhapšen samo nekoliko sati nakon „oboranja“ sajta Ministarstva pravde, gde je ostavljena poruku u kojoj su građani pozvani na bunt. Kako se saznaje, on je uhapšen u svom stanu u Pančevu, a prilikom pretresa policija je pronašla 800.000 kompromitujućih fajlova. I. P.\nTotić: ACTA ne mora biti opasnost za prava privatnosti\n– Kada ovaj sporazum stupi na snagu, on će postati deo pravne tekovine EU. To znači da ćemo morati da uskladimo svoje zakonodavstvo sa ACTA, rekla je Totićeva u intervjuu za portal EurAktiv Srbija. Ona je naglasila da se ACTA ne primenjuje direktno, odnosno da svaka država treba da donese sopstvene propise u skladu s tim sporazumom, pa opasnost od kršenja prava ne postoji, jer u članu 4 ovog sporazuma navodi se da on ničim ne može da remeti prava svih država potpisnica koja se tiču zaštite podataka i drugih informacija.


Trafostanice - Timcop\nProizvodnja i izgradnja trafostanica\nTimCop sa ponosom može da kaže da iza sebe ima veliki broj projekata koji obuhvataju izgradnju i proizvodnju trafostanica, od mobilnih preko stubnih pa sve do zidnih, betonskih i kompaktno-betonskih trafostanica.\nU cilju povećanja stepena pouzdanosti sistema za prenos i distribuciju električne energije, pojedine elektrodistribucije su se odlučile za nabavku mobilnih postrojenja koja bi služila za privremenu zamenu postojećih stabilnih postrojenja u slučaju havarija ili planiranih održavanja.\nMobilna postrojenja su kontejnerskog tipa montirana na kamionske prikolice te je vreme transporta i postavljanja veoma kratko.\nKontejneri sa opremom su potpuno nezavisni i funkcionalni od prikolica te se eksploatacija postrojenja može vršiti direktno dok je kontejner montiran na prikolicu ili u slučaju nepristupačnosti mikrolokacije, ako vozilo nije u stanju da pristupi planiranoj poziciji, kontejner se može demontirati i uz pomoć dizalice pozicionirati na željenu lokaciju.\nPrvi projekat mobilnog postrojenja\nPrvi projekat mobilnog postrojenja u kome je TimCop učestvovao kao montažer opreme je mobilno 20 kV postrojenje primarne distribucije za potrebe Elektrovojvodine. Iskustvo koje je stečeno je primenjeno za dalje unapređenje mobilnih postrojenja. Primer napretka i primenjenih inovativnih tehničkih rešenja su tri mobilna razvodna postrojenja izrađena godinu dana kasnije za potrebe Elektrodistribucije Kraljevo.\nPostrojenje se sastoji iz tri zasebne mobilne celine:razvodno postrojenje 35kV, razvodna postrojenja 20(10) kV sa transformatorom za sopstvenu potrošnju i mobilna trafostanica 20(10)/0,4 kV;630kVA.\nEfikasnost mobilnih trafostanica\nMobilna postrojenja su već dokazala svoju svrhu i efikasnost u eksploataciji, kako u Elektrovojvodini prilikom sanacije havarisane TS 110/20 u Bečeju, tako i na teritoriji Elektrosrbije u sanaciji zemljotresom oštećenih postrojenja u Kraljevu.\nU ponudi postoje dva tipa stubnih trafostanica: NS-1 i NS-2, oba odobrena od strane EPS „Elektrovojvodina“ Novi Sad.\nOba tipa trafostanica su konstrukcijski izrađena za naponske nivoe do 20kV što podrazumeva ugradnju STS i u mreže napona 10kV.\nIzgradnja trafostanica, bez obzira na tip, je veoma brza i efikasna te su rokovi izvođenja radova svedeni na svega dva dana.\nNS-1 i NS-2\nNS-1 je jednostubna trafostanica predviđena za snage transformatora od 50kVA do 160 kVA\nNS-2 je portalna trafostanica, predviđena za snage transformatora od 50kVA do 400kVA\nMontažno-betonske, zidne i kompaktno-betonske trafostanice\nU zavisnosti od potreba klijenata za snagom, eventualnim ograničenjem u prostoru i ostalih zahteva, u ponudi postoji široka lepeza trafostanica navedenih tipova.\nMontažno-betonske trafostanice su tipske i mogu biti različitih konfiguracija od 1x630kVA do 2x1000kVA. Karakteriše je brza izrada, lep izgled i relativno mali prostor koji zauzima.\nZidne trafostanice daju slobodu po pitanju zahteva za snagom, te mogu biti izgrađene za potreban broj transformatora različitih snaga i do 1600 kVA\nKompaktno-betonske trafostanice su tipske, za snagu od 1x630kVA do 2x1000kVA. Izuzetno mali prostor koji zauzima, vezuelna neupadljivost i veoma kratak rok izgradnje čini ih pogodnim rešenjem za klijente sa visokim zahtevima.\nPreduzeće se bavi i opremanjem trafostanica u sklopu objekta (UZTS) ako postoji takav zahtev od strane klijenata.\nOprema koja se ugrađuje u trafostanice je od renomiranih domaćih i stranih proizvođača i odobrena je od strane „Elektrovojvodine“. Na izbor opreme utiče i sam klijent sa svojim zahtevima, posebno po pitanju izvedbe transformatora i srednjenaponskog bloka (klasičan ili sa SF6 izolacionim gasom).\nRemont i revizija trafostanica\nNakon izgradnje trafostanica, preduzeće nudi i usluge nužnog održavanja i eventualnih energetskih proširivanja trafostanica. Redovne godišnje revizije trafostanica obezbeđuju dugotrajan i pouzdan rad sistema za elektroenerketsko napajanje. Nakon izvršene revizije i eventualnih intervencija na opremi trafostanice, klijent dobija zvanični izveštaj o izvršenoj reviziji i popravkama.\nIzgradnja vazdušnih i kablovskih vodova do 20kVA\nPored izgradnje trafostanica, preduzeće se bavi i izgradnjom napojnih vodova sredjeg napona za trafostanice i niskonaponskim razvodom od trafostanica do napajanih objekata, kako bi klijenti u potpunosti bili obezbeđeni po pitanju elektroenergetskog napajanja.


UZUZ će tražiti ocenu ustavnosti sporazuma potpisanog u Vašingtonu - Radio Kontakt Plus\nUZUZ će tražiti ocenu ustavnosti sporazuma potpisanog u Vašingtonu\n16:32, 15.09.2020Izvor: N1\nUdurženje za zaštitu ustavnosti i zakonistosti (UZUZ) najavilo je da će Ustavnom sudu podneti inicijativu za ocenu ustavnosti sporazuma koji je predsednik Srbije Aleksandar Vučić potpisao U Vašingtonu, a koji je deo paketa sporazuma u čijem su zaključivanju učestvovali predsednik Amerike Donald Tramp i kosovski premijer Avdulah Hoti.\nUZUZ je u saopštenju ocenio da navedeni sporazum nesporno ima odredbe koje su sadržinski neustavne u odnosu na Ustav Republike Srbije.\n"U formalnom smislu radi se međutim o sporazumu koji kao pravni akt ne prepoznaje pravni poredak Republike Srbije. Očigledno je da će navedeni sporazum morati u nekoj drugoj formi zvaničnog akta biti provučen kroz pravni sistem i tek tada biće smisleno njegovo osporavanje pred Ustavnim sudom Republike Srbije. Trenutno podnošenje dovelo bi do zaključka o odbacivanju zbog nenadležnosti Ustavnog suda i ’potrošilo’ bi pažnju javnosti na navedeni slučaj", navedeno je u saopštenju.\nOcenjeno je i da je moguće da će političke institucije poput Vlade i Skupštine navedeni sporazum probati da "prošvercuju" kroz forme "Odluke o prihvatanju izveštaja" ili "Zaključak Vlade", ali i da je moguće da se i određene tačke direktno implementiraju u pravni poredak.\nUZUZ je stoga poručio će inicirati ocenu ustavnosti čim se navedenim aktima delovi sporazuma uvedu u poredak Republike Srbije.\n"Ustavni sud bi svakako trebalo da reaguje prilikom podnošenja inicijative i ne bi se smela ponoviti situacija iz 2015. godine kada se Ustavni sud oglasio nenadležnim. Napominjemo da je četvoro sudija Ustavnog suda (Bosa Nenadić, Olivera Vučić, Katarina Manojlović Andrić i Dragan Stojanović) od čega troje doktori ustavnog prava, pisalo izdvojeno mišljenje u kome je ukazivalo o neustavnoj odluci Ustavnog suda i branilo Ustav Republike Srbije", podsetio je UZUZ.\nU saopštenju se dodaje i da je nesporno da bi Ustavni sud morao da zakaže i javnu raspravu na šta je obavezan, iako, kako je navedeno, zabrinjava da već četiri godine nije zakazana ni jedna javna rasprava, čak i u nekim izuzetno osetljivim slučajevima poput neustavne članarine privrednoj komori, Beogradu na vodi ili penzijama.\nTagovi: PravosuđeSADSporazum BG - PRUstavSrbija


Dačić: Očekujemo da EU shvati da Srbija više ne reaguje na pritisak\nMinistar spoljnih poslova Ivica Dačić izjavio je danas da Srbija nastavlja put ka Evropskoj uniji, „ali bez ponižavanja“ i u skladu sa „svojim nacionalnim i državnim interesima“.\nDačić je rekao novinarima u Palati Srbija da će „tri uslovna poglavlja“ – 23, 24 i 35, koja uključuju i pitanje Kosova, uvek predstavljati problem za Srbiju. „To znači da kada neko u EU proceni da mi nemamo dovoljan napredak, može da uspori naš put. Često se to radi da bi se Srbija naterala da prihvati nešto što nije u njenom interesu, misleći da reagujemo na pritisak“, ocenio je on i dodao: „Očekujemo da EU shvati da Srbija više ne reaguje na pritisak“.\nDačić je kazao da otvaranje poglavlja jesete životno pitanje za Srbiju, „ali nećemo dozvoliti da nas neko ponižava“.\n„Nismo mi glupi, mi znamo da žele da nas dovedu u vremenski tesnac, da kažu: ‘Morate to da prihvatite, inače neće biti napretka’. Pa ne mora da ga bude!“, rekao je ministar.\nDačić je rekao da put Srbije u EU treba da bude isti kao za svaku drugu zemlju, uz poštovanje nacionalnih i državnih interesa.\nTakodje je rekao da Srbija ima nezavisnu spoljnu politiku, a da će, kada Srbija bude članica EU i kada se tamno bude čuo i njen glas, onda moći da se govori da je utvrdjena zajednička spoljna politika.


Tomica se krije iza ucenjene Vlade - Marko Matić - Peščanik\nIako je početkom godine, poput Ive Sanadera, iz “duboko ličnih” a sada je jasno i kojih razloga, podneo ostavku na mesto ministra zdravlja i vratio se u toliko željenu anonimnost, Tomica Milosavljević poslednjih meseci, od kada je potvrđena informacija o istrazi nepravilnosti koje su pratile uvoz vakcina, nije prestajao da bude predmet interesovanja medija. Logične pretpostavke javnosti da će nakon istrage bivši ministar postati najkrupnija riba u mreži simulirane borbe protiv korupcije, navodile su Milosavljevića da se javnim saopštenjima u kojima je negirao postojanje bilo kakve veze njega lično i sporne nabavke, češe tamo gde ga je najviše svrbelo. Zaštićen strahom ucenjenih koalicionih partnera, o čijim marifetlucima on i Mlađan Dinkić verovatno imaju podosta saznanja, Tomica je odluku o nabavci vakcina pripisao Vladi kao kolektivnom organu, čime je svoju odgovornost rastočio u toj, za zakon nedodirljivoj instituciji.\n“Vlada je odlučila, a ne Tomica Milosavljević. Vlada je odlučila da zaštiti građane. Kupujući vakcinu i organizujući zaštitu vakcinacijom. Da nije vakcinisan i onaj broj što je vakcinisan, bilo bi više umrlih i obolelih. Mislim da je to svakom razumnom čoveku jasno. Naravno, na različitim organima je da rade svoj posao, pretpostavljam da je bilo razloga da se sprovedu istražne radnje. Pustimo da istražni organi rade svoj posao, tužilac svoj, sudstvo svoj. Bez prejudiciranja bilo kakvog ishoda”, proročanskim rečima je Milosavljević najavljivao ishod istrage.\nDa podsetimo RZZO je, po nalogu Vlade krajem 2009. sklopio ugovor sa “Jugohemijom“ koja posluje u sastavu kompanije “Delta” Miroslava Miškovića, uvoznikom “Novartisove“ vakcine, čija cena je bila osam evra po dozi, dok je u isto vreme farmaceutska kompanija “Glakso Smit Klajn“ nudila vakcine po ceni od 4,5 evra.\nIako je Milosavljević u svojoj medijskoj odbrani potvrdio da je Vlada u jednom momentu razmatrala mogućnost da kupi vakcinu proizvođača “Glakso Smit Klajn”, koja je bila jeftinija od Novartisove, on je ipak našao objašnjenje zašto je doneta odluka da se kupi skuplja vakcina.\n“Glakso je ponudio nižu cenu, ali drugačije rokove isporuke. Vlada je posle rasprave preliminarno donela odluku da pristupi nabavci i Novartisove i Glaskove vakcine, pošto je epidemiološka situacija bila složena, a stručnjaci insistirali da svaki građanin bude pokriven vakcinom i da nam treba 7,5 miliona. Ali tada se pojavljuju neželjeni efekti na Glasko vakcinu u celom svetu, a u ponovljenom razmatranju Vlada donosi zaključak da odustane od kupovine dodatnih vakcina od Glaskoa i da se preporuči RZZO da zaključi ugovor o nabavci 3 miliona doza”, objašnjavao je Milosavljević tu složenu jednačinu u kojoj je on bio ključna nepozanta.\nBivši ministar zdravlja je naveo i da su članovi vladine radne grupe za pregovore sa GSK-om bili on i ministri Žarko Obradović i Milan Marković. Zanimljivo je da je posle pregovora Vladine trojke sa tom kompanijom, GSK iznenada odustao od učešća na tenderu.\nPored radnih grupa za pregovore sa pojedinim ponuđačima, Vlada je formirala i državnu komisiju za razmatranje prikupljenih ponuda na tenderu, čiji je predsednik bio Branislav Tiodorović. Prilikom otvaranja ponuda među kojima su bili i kompanija “Bakster” i Institut za imunologiju i virusologiju “Torlak” s vakcinom kineske firme “Ziđeng tanjan”, Tiodorović je saopštio da je jedino “Novartis” podneo kompletnu dokumentaciju, što se kasnije ispostavilo netačnim.\nSumnje o nepravilnostima prilikom nabavke vakcina među prvima je izneo preminuli poslanik Vladan Batić koji je upozoravao da su Vlada i Ministarstvo zdravlja zakasnili sa nabavkom vakcina, zbog čega nije bilo vremena za javni tender, već je nabavka napravljena sistemom pogodbi i ponuda gde su pozvane samo tri firme, iako postoji 33 preduzeća koja su potencijalno mogla da učestvuju na tenderu: „Sporna je i cena. Tiodorović je krajem oktobra rekao da je cena vakcine između šest i sedam evra po dozi, a onda je prekjuče slavodobitnički saopštio da nam je, maltene, Novartis učinio uslugu i da će nam prodati vakcine po 8,45 evra. Na tri miliona vakcina to je oko 4,5 miliona evra razlike“, upozoravao je Batić. On je tada objavio podatak da je “Jugohemija” 2004. godine bila glavni i najveći pojedinačni donator G17 plus, čiji je član i ministar zdravlja!\nIz dela postupka koji nije sporan jasno proizilazi da je sve ključne odluke, počev od formiranja radnih grupa i komisija pa do odobravanja njihovih preporuka u vezi s nabavkom vakcina, pa i izboru dobavljača, donosila Vlada koja bi u ovom slučaju morala da bude pozvana na odgovornost za nastalu štetu. Međutim, onima koji poznaju proceduru odlučivanja i način funkcionisanja Vlade, jasno je da je ta isntitucija Milosavljeviću poslužila samo kao paravan za odluke koje je suštinski on donosio.\nVlada je bez diskusije, pro forme, aminovala one odluke koje joj je Milosavljević podnosio na usvajanje. Počev od osnivanja Radne grupe za praćenje pandemije koja je širila paniku i tražila nabavku 7,5 miliona doza vakcine, pa do kasnijih preporuka i naloga koje je na predlog Milosavljevića Vlada usvajala i prosleđivala RZZO, bivši ministar zdravlja je bio ključni činilac u stvarnom odlučivanju. Njegove tvrdnje da sa nabavkom vakcina nije imao nikakve veze padaju u vodu pri samoj činjenici da je njegovo Ministarstvo imalo ključnu ulogu pri izboru svih ljudi koji su u okviru radnih grupa (u nekima je i sam bio član) donosili odluke kako o količini tako i o najpovoljnijim ponudama za vakcine. Te odluke su kasnije, opet kroz ruke Milosavljevića vraćane Vladi na odobravanje, što je na preporuku ministra bila čista formalnost. U svetlu tih činjenica, postavlja se pitanje zbog čega je uopšte na odgovornost pozvana i bivša direktorka Zavoda kada je ona u hijerarhiji odlučivanja imala ulogu pukog, doduše revnosnog, izvršioca radova koje su joj Vlada i ministar Milosavljević kroz obavezujuće preporuke nalagali.\nUkoliko ne želi da ovaj slučaj postane samo još jedan u nizu onih koji predstavljaju simuliranu borbu protiv korupcije, Tužlaštvo bi prvo moralo da ispita članove Vlade i ustanovi kako su sporne odluke donošene. S obzirom da je postojala namera da se država ošteti za čitavih 15 miliona evra, što je sticajem okolnosti (zbog masovnog bojkota vakcinacije) svedeno na zvaničnih 1,6 miliona, a stvarnih 5,5 miliona evra, pred sudom bi se morali naći ili ministri koji su formalno, bez detaljnijeg upuštanja u sadržinu, odlučivali o skandaloznoj nabavci ili oni koji su im tu odluku, poturali na usvajanje. Slučaj neće biti zatvoren sve dok se utvrđivanje krivice bude svodilo samo na puke izvršioce kriminalnih radnji koje su inspirisane „preporukama“ iz samog vrha Ministarstva zdravlja.


► Tramp imenovao Ričarda Grenela na čelo svih obaveštajnih službi\nPredsednik SAD Donald Tramp imenovao je Ričarda Grenela, dosadašnjeg ambasadora u Nemačkoj, vršiocem dužnosti direktora nacionalne obaveštajne službe koja nadgleda 17 špijunskih agencija u zemlji, piše današnji Njujork tajms.\nOdabirom Grenela, koji ima malo iskustva u obaveštajnoj službi ili u vođenju velike birokratije, predsednik je nagovestio da želi pouzdanog, agresivnog lidera na vrhu obaveštajne zajednice, prenosi Njujork tajms.\nGrenel se više puta našao na udaru kritika zbog svoje otvorenosti, najpre dok je bio "operativac", a potom i kao ambasador.\nKao ambasador, Grenel je davao izjave koje su neki nemački zvaničnici smatrali kao protivljenje tamošnjoj vladi, vanrednu intervenciju u unutrašnje stvari koju diplomate obično izbegavaju.\nOn je napao ono što je nazvao "neuspešnom" politikom otvorene granice u Nemačkoj, koja je preselila stotine hiljada sirijskih izbeglica, i kritikovao stavove Berlina o Iranu, vojnoj potrošnji i kineskim ulaganjima u globalne telefonske mreže. Takođe je izrazio želju za osnaživanjem konzervativaca širom Evrope.\nGrenel je, pre petnaestak godina, bio pomoćnik tadašnjeg američkog ambasadora pri Ujedinjenim nacijama Džona Boltona i bio je posebno aktivan tokom diplomatskih pokušaja SAD da u Savet bezbednosti izdejstvuju promenu Rezolucije 1244 o Kosovu i usvajanje plana Marti Ahtisarija.\nGrenel ovu vest još nije komentarisao, kao ni Bela kuća.\nObalska straža SAD je svim brodovima za turističko krstarenje naložila da se pripreme za lečenje na moru bolesnih putnika i posade, i da tokom pandemije koronavirusa "neodređeno...\nAmbasada: SAD traže ukidanje takse bez reciprociteta\nAmbasada Sjedinjenih Američkih Država na Kosovu saopštila je danas da su SAD jasno zatražile ukidanje taksi koje su uspostavljene na proizvode iz Srbije i Bosne i Hercegovine, a ne stvaranje...


Srbija će preduzeti sve mere u saradnji s Hagom – Nadlanu.com\nSrbija će preduzeti sve mere u saradnji s Hagom\nBEOGRAD, 21. septembra 2010. (Beta) – Srbija će preduzeti sve mere radi završetka saradnje s Haškim tribunalom i sprovesti sve primedbe koje se odnose na tu saradnju, izjavio je u utorak u Beogradu ministar unutrašnjih poslova i potpredsednik Vlade Ivica Dačić.\nDačić je to rekao na pitanje novinara o jučerašnjoj izjavi glavnog tužioca Haškog tribunala Serža Bramerca da „nije zadovoljan“ saradnjom Srbije i da vlasti u Beogradu „moraju učiniti više“ u pronalaženju i hapšenju Mladića i Hadžića.\n„Srbija će, kao što se zna, maksimalno preduzimati sve mere koje bi trebalo da pokažu našu punu saradnju s Haškim tribunalnom“, rekao je Dačić napominjući da nije upoznat s „tonom“ Bramercove izjave.\nMinistar je rekao da „puna saradnja“ za neke zemlje i pojedince znači samo hapšenje, ali i dodao da je u proteklih nekoliko meseci od prošlog izveštaja Bramerca, „došlo do značajnih iskoraka kad je reč o nekim dokaznim materijalima koji su u međuvremenu pronađeni“.\n„U svakom slučaju mislim da su se svi oni koji su boravili u Srbiji uverili da je Srbija primenila čak i savete i iskustva onih koji su u te svrhe u Srbiju i dolazili, tako da, ako ima nekih primedbi, mislim da će nadležni organi koji se time bave, primedbe uvažiti i razmotriti i sigurno će ih primenjivati“, rekao je Dačić.


KS: Roditelji koji ne upišu dijete u vrtić godinu prije škole bit će kažnjeni s 500 KM - Klix.ba\n24.4.2018. u 11:54\nNacrt zakona o predškolskom odgoju i obrazovanju u Kantonu Sarajevo predviđa kaznu u visini od 500 KM za roditelje ukoliko ne upišu svoje dijete u predškolsku ustanovu godinu dana pred polazak u osnovnu školu. Obavezno je pohađanje programa predškolskog odgoja i obrazovanja u trajanju od 150 sati.\nUkoliko je dijete bilo odsutno više od 25 posto sati obaveznog programa, osim u slučaju bolesti, predškolska ustanova mu neće izdati potvrdu o pohađanju programa predškolskog odgoja i obrazovanja. Obavezni program realizira se jednom sedmično u trajanju od po dva sata.\nPrilikom upisa djeteta u predškolsku ustanovu, roditelj mora donijeti ljekarsko uvjerenje u kojem se navodi da je dijete zdravo, u protivnom, predškolska ustanova koja upiše dijete bez ljekarskog uvjerenja može biti kažnjena novčanom kaznom od 2.000 KM do 5.000 KM.\nIsta novčana kazna predviđena je ako broj djece u odgojnim grupama nije u skladu s Pedagoškim standardima i normativima, ukoliko ustanova ne omogući zatečenoj djeci nastavak započetog predškolskog odgoja i obrazovanja, ne ostvaruje obavezni, cjeloviti razvojni i kompenzacioni program, realizira programe odgojno-obrazovnog rada koje nije donio nadležni organ te ako profil i stepen stručne spreme i broj radnika nisu u skladu s Pedagoškim standardima i normativima.\nDirektor ustanove bit će kažnjen novčanom kaznom od 1.000 KM do 3.000 KM, odnosno od 2.000 KM do 5.000 KM za navedene stavke.\nTakođer, predškolska ustanova dužna je organizirati ljekarski pregled radnika (jednom godišnje), vršiti ocjenjivanje radnika, voditi propisanu dokumentaciju i evidenciju i redovno dostavljati godišnji program rada, kao i izvještaj o radu ustanove. Ukoliko ne ispoštuje ove odredbe kažnjavaju se ustanova i direktor novčanom kaznom u iznosu od 1.000 KM do 3.000 KM.\nUkoliko sekretar predškolske ustanove nije u pisanoj formi upozorio na nezakonito postupanje direktora i upravnog odbora predškolske ustanove, može se kazniti novčanom kaznom u iznosu od 1.000 KM, a istu visinu kazne platit će upravni odbor za nezakonit rad.\nCijenu boravka djeteta u predškolskoj ustanovi utvrđuje osnivač, a za svako sljedeće dijete iz iste porodice cijena boravka se umanjuje najmanje za 20 posto od utvrđene cijene za prvo dijete.\n"U realizaciji programa odgojno-obrazovnog rada uz odgajatelja mogu biti angažirane i osobe bez radnog iskustva, s visokom, višom ili srednjom stručnom spremom odgojno-obrazovnog ili medicinskog smjera u svojstvu asistenta i volontera, bez zasnivanja radnog odnosa. Ove osobe ne mogu samostalno realizirati program odgojno-obrazovnog rada. Angažuje ih direktor predškolske ustanove, uz saglasnost ministra", navodi se Nacrtu zakona.\nU uvodu je naglašeno kako ovaj Nacrt zakona počiva na dokumentima EU i UN-a te osigurava pretpostavke za daljnji razvoj i unapređenje predškolskog odgoja i obrazovanja u KS u oblastima rane detekcije i intervencije, inkluzije i eliminisanja diskriminacije. Također, omogućava ustanovama za odgoj i obrazovanje djece i omladine s poteškoćama u razvoju da mogu osnovati predškolsku ustanovu.\n"Poseban naglasak u tekstu zakona je stavljen na obavezu ustanova internatskog tipa da pored zbrinjavanja djece od rođenja obavezno osiguraju uvjete za ranu detekciju i intervenciju u skladu s potrebama djece, kao i u predškolskim i ustanovama za odgoj i obrazovanje djece s poteškoćama u razvoju za djecu od šest mjeseci do polaska u osnovnu školu, u programe i tretmane u skladu s potrebama i u najboljem interesu svakog djeteta", kazali su iz Ministarstva obrazovanja, nauke i mladih KS.\nSkupština KS obrazovanje Ministarstvo obrazovanja i nauke KS roditelji predškolsko obrazovanje